הוועדה לענייני ביקורת המדינה, כנסת 25, פרוטוקול מספר 9, 2023-01-30 00:00

מיקי לוי: צהריים טובים

מיקי לוי:  אנחנו לא נחכה יותר, נפתח את הדיון בנושא השירות לציבור ברשות המיסים – ביקורת מעקב מורחבת

מיקי לוי:  אני יכול להגיד לכם מהצד של הנשמה שלי, של הלב שלי, שגוף האכיפה הזה – היכולות שלו הולכות ופוחתות, וזה כל כך מצער אותי כמי שהיה שם שנתיים ימים ואני יכול להגיד אפילו נתן את הנשמה שלו כדי להרחיב, להגדיל, מה שקורה עכשיו

מיקי לוי:  אני מסתכל על זה, ואמרתי למבקר המדינה בתפקידי הקודם כיושב-ראש הכנסת כשהוא בא אליי עם הנושא הזה: איך ייתנו שירות לציבור? אין אנשים

מיקי לוי:  אין אנשים

מיקי לוי:  ניסיתי גם כן להרים עם מנהל הרשות, לא צלח

מיקי לוי:  אני עדיין מוכן להביא את הממונה על השכר ולהגיד שרואה חשבון לא יכול להרוויח ברשות המיסים 11,500 שקל

מיקי לוי:  לא יכול

מיקי לוי:  לא יעזור כלום, הם כולם בורחים לשוק הפרטי

מיקי לוי:  זה מצער מאוד, וזו מערכת המיסוי של מדינת ישראל, זה חלק גדול מתקציב המדינה

מיקי לוי:       אני עדיין עומד על דעתי, יחד עם מבקר המדינה – בואו נקיים דיון מיוחד כדי למשוך בעלי מקצוע, רואי חשבון, מנהלי חשבונות, לרשות המיסים, אחרת המצב ילך ויהיה יותר קשה

מיקי לוי:  רק מהכותרת אני אומר – אין אנשים, איזה שירות? הלכתי לעשות תיאום מס כדי לשלם את מה שמגיע למדינה, ובמס הכנסה בגבעת שאול משרדים ריקים, הלב נחמץ

מיקי לוי:  תיקים נערמים, ואי אפשר לעשות ביקורות, ואי אפשר לגבות מס אמת, ואי אפשר להילחם – אני כבר לא מדבר על מאבק בהון השחור, שיש לנו שם הרבה כסף ששייך לנו, לילדינו

מיקי לוי:  נורא מצער

מיקי לוי:  נורא מצער

מיקי לוי:  אני מקדים ואומר את זה כי הכותרת – השירות לציבור ברשות המיסים, ביקורת מעקב – איזה שירות אם התקנים אינם מלאים? איזה שירות שאי אפשר לקבוע עם מפקח מס ישיבה מסודרת? אני כבר לא מדבר על מע"מ, אני לא מדבר על חשבוניות מזויפות

מיקי לוי:  זה היה בשבילי לשפוך את ליבי המר על העניין הזה

מיקי לוי:  צוהריים טובים לכולם, סתם הקדמתי את המאוחר

מיקי לוי:  בבקשה, אנשי מבקר המדינה

מיקי לוי:  נתתי לכם אזהרה בכותרת

חנן פורת: חנן פוגל, מנהל אגף ט' בחטיבה הכלכלית במשרד מבקר המדינה

חנן פורת:  הדגש בדוח הוא פחות בענייני שומה, שזה דוח שיצא לאחרונה בנושא של מועילות מערכת המס, שם היה לנו גם על הגידול הענק בכמות התיקים לעומת הקיטון המשמעותי - - -     

מיקי לוי: על זה ישבתי עם המבקר

מיקי לוי:  זה היה לפני כמה חודשים

חנן פורת: הוא יצא ממש עכשיו, התפרסם לפני שלושה חודשים

חנן פורת:  הדוח שלנו עוסק בנושא של השירות

חנן פורת:  יש דוח שעסק בנושא מיצוי זכויות והשירות לנישום ברשות המיסים, דוח מ-2015

חנן פורת:  לפני כשנה יצא הדוח על החלק של מיצוי הזכויות שדיבר, בין היתר, על לכמה אנשים יש החזרי מס שלא מקבלים מרשות המיסים למרות שיש מידע לגבי זה

חנן פורת:  הדגש בדוח שלנו הוא על החלק של השירות – בממשקים השונים: טלפונית, פיזית, מקוון, כשאדם בפועל רוצה לקבל שירות מרשות המיסים, איזה שירות הוא מקבל מבחינת איכות, מבחינת מדדים שונים

חנן פורת:  כל זה כחלק מהדגש שהמבקר נותן לנושא של דוחות מעקב, שלא יישאר לנו, כמו שאמרת בדיון הקודם, ספר ריק או על המדף, אלא אנחנו חוזרים חזרה לדוחות כדי לוודאי שהליקויים תוקנו

חנן פורת:  מעבר לנושא של בדיקת המעקב מהדוח הקודם, עשינו הרחבה לנושאים נוספים, כמו נושאים של מוקד טלפוני, החזרי מס לחייבי דיווח, מערכת מפ"ל ונושאים נוספים שאנחנו נעלה בקצרה בדקות הקרובות

חנן פורת:      פה אנחנו מדברים על כל מיני מדדים מסוימים שקשורים לנושא השירות שניתן לנישומים

חנן פורת:  אנחנו רואים פה כל מיני חולשות מבחינת איכות הטיפול בפניות שמגיעות למערכת מפ"ל, זמני המתנה במוקד הטלפוני, שחרור יתרות זכות לחייבי דיווח

חנן פורת:  אנחנו מדברים פה על הנושא של נגישות, נגישות פיזית, כל מה שקשור לחנייה לנכים, שילוט והכוונה, שנכון לעכשיו כמעט כל המשרדים עדיין לא סיימו את ההנגשה בצורה מלאה

חנן פורת:  שימו לב לזמני ההמתנה – גם היום, אחרי שיש מוקד טלפוני ארצי, עדיין אנשים שמגיעים לסדר שומה צריכים להמתין כמעט רבע שעה בשביל לקבל שירות במשרדים עצמם

חנן פורת:  היושב-ראש, אני חושב שהזכרת את זה לפני מספר דקות

חנן פורת:  אלו מדדים כלליים

חנן פורת:      זמני קבלת קהל

חנן פורת:  זה גם כן משהו שהופיע בדוח הקודם

חנן פורת:  אנחנו רואים שזמני קבלת הקהל במשרדים – אם בכל יום שהמשרד מקבל קהל יש שעות מסוימות, אז ביחס לדוח הקודם שעות קבלת הקהל הופחתו, ימי קבלת קהל הופחתו, אין קבלת קהל במשרדים בימים ב' ו-ד'

חנן פורת:  הרשות בונה על היחידות שנקראות מש"מים – אנחנו נדבר על זה בהמשך – אבל זה לא נותן מענה מלא, בטח לא לכל הדברים והשירותים שצריך לקבל

חנן פורת:  צריך לדעת שאם אנשים מגיעים פחות בגלל זמני ההמתנה, מצופה שדרך האמצעים המקוונים או המענה הטלפוני השירות יהיה יותר טוב, יותר איכותי

חנן פורת:  אנחנו נראה שלא תמיד זה ככה

מיקי לוי: גם בשירות המקוון, בקצה שלו, יש מישהו שצריך לתת תשובה

חנן פורת: כן

חנן פורת:  כן

חנן פורת:  אז אם כבר הגעת למשרד השומה ואתה רוצה לחכות בתור לקבל שירות, אנחנו רואים שגם אחרי המערכת המקוונת המעודכנת שהכניסו באוקטובר 2021, אתה מחכה כרבע שעה לקבלת שירות

חנן פורת:  אם לא הזמנת תור מקוון מראש, יהיה לך קשה לקבל שירות במקום כשאתה מגיע

חנן פורת:  זה נשמע קטן וזניח, אבל יש אנשים שלא עובדים עם המחשב בצורה טובה – מבוגרים, עולים חדשים – לא תמיד זה קל ונוח

חנן פורת:  ואם אתה מגיע בלי שהזמנת תור מראש, לא בטוח שתוכל לקבל שם שירות

חנן פורת:      אם אנחנו מדברים פה על כמעט רבע שעה המתנה במשרדים עצמם, צריך להגיד שיש שיפור משמעותי בהקשר של קבלת שירות במענה הטלפוני של פחות מדקה וחצי שעונים לך

חנן פורת:  יש בעיה לגבי איכות השירות, אבל עונים לך יחסית מהר

חנן פורת:  את זה צריך להגיד לזכות הרשות

חנן פורת:  מתן מידע, הדרכה וטפסים - - -     

מיקי לוי: זה מיקור חוץ?     

חנן פורת: כן

חנן פורת:  כמעט 90 עובדים שנמצאים בצפון

חנן פורת:  יש מענה טלפוני בכל יום עד 15:30, הוא מהיר מאוד

חנן פורת:  יש בעיה עם האיכות של המענה

חנן פורת:  כמעט חצי מהמענים הם לא איכותיים לפי ההגדרה של הרשות

חנן פורת:  לפעמים זה מחזיר אותך להגיע למשרדים, אבל אנחנו יודעים ששם תחכה הרבה זמן ולא בטוח שגם שם תקבל שירות טוב

חנן פורת:  זה נושא אחר

חנן פורת:      אנחנו נמצאים ב-2023, ולמרות שהערנו על זה ב-2015 כבר, כמעט כל הטפסים שאתה מקבל בהם מידע במשרדים עצמם הם בעברית

חנן פורת:  זה פוגע במי שלא דובר עברית, בעולים חדשים

חנן פורת:  היינו במש"מ באום אל פאחם, יחידה שנותנת שירות בעיקר לאוכלוסייה דוברת ערבית, ואנחנו רואים שגם שם כמעט כל הטפסים, כל דפי ההדרכה, דפי המידע, כמעט הכול בעברית

חנן פורת:  חוץ מהנושא של מס הכנסה שלילי, הטופס הזה, המידע הזה, כמעט הכול רק בעברית, וזה כמובן פוגע במתן אפשרות לקבל את הזכויות שלך מטעם הרשות

חנן פורת:      איכות המענה הטלפוני

חנן פורת:  אמרנו שאנחנו רוצים לנתב את האנשים שיכולים לקבל שירות דרך המענה הטלפוני

חנן פורת:  אנחנו רואים שאומנם המענה הוא מהיר, כמו שאמרנו, אבל הרשות כמעט לא בודקת את איכות המענה – היא בדקה 0

חנן פורת: 08% מהשיחות הנכנסות בפרק זמן, זאת אומרת, קשה לה לקבל מדדים

חנן פורת:  גם מה שהיא בדקה, מחצית מהפונים קיבלו איכות שהרשות עצמה הגדירה כלא טוב

חנן פורת:  אם כבר הגעתי לשם ואני מתקשר למישהו, כנראה שאני אקבל משהו שאני לא מרוצה ממנו, שהרשות עצמה אומרת אני לא מרוצה מהמענה הזה

חנן פורת:  אם זה משהו מקצועי ואם זה לגבי פרטים טכניים, אני לא אקבל מידע כמו שאני אמור לקבל בשביל לקבל את השירות בצורה טובה ואיכותית, אם לא במשרדים עצמם, אז לפחות במענה הטלפוני

חנן פורת:  ואלו מדדים שקיימים ברשות עצמה

חנן פורת:      החזרי מס לשכירים ויחידים שאינם חייבים בדיווח

חנן פורת:  אנחנו מדברים על מעל 100,000 אנשים שמגישים בכל שנה דוח

חנן פורת:  אנחנו מדברים על אנשים שלא מיוצגים, אנשים שרואים שיש להם החזר מס בגלל נתונים כאלה ואחרים

חנן פורת:  אנחנו רואים שבסופו של דבר אין לרשות המיסים מידע מרוכז לגבי אילו זכויות מגיעות לאנשים האלה

חנן פורת:  אנשים שרשות המיסים יודעת שיש להם כנראה החזרי מס אצלם – ראינו בדוח הקודם, דיברנו בין השנים 2019-2016 על כמעט 4 מיליארד שקלים שרשות המיסים חייבת לפי הנתונים אצלה לאנשים

חנן פורת:  אז אם מישהו כבר מגיש דוח – ואנחנו מדברים על מעל 100,000 אנשים שמגישים דוח, ורובם לא מיוצגים – לרשות המיסים אין את המדד הזה, כמה אנשים מתוכם הגישו, וגם אם הם יגישו, בפועל כנראה שיצטרכו לחכות לא מעט זמן עד שיקבלו את ההחזר הזה לחשבון הבנק שלהם

מיקי לוי: דווקא זה בסדר

מיקי לוי:  מצדי שלא יחזירו אף פעם

מיקי לוי:  כשהייתי צריך לשלם מקדמות – כמה אתם רוצים, 10,000? הנה, 15,000

מיקי לוי:  משלמים את הריבית הכי טובה במשק

מיקי לוי:  בשביל מה? בשביל מה? מי שצריך תזרים מזומנים, לא מעניינת אותו הריבית, הוא צריך את התזרים, אבל בעיקרון, יופי של - - -     

חנן פורת: זו החלטה מושכלת של אדם, לא להגיש

חנן פורת:  אבל אנחנו אומרים כבר שנים לרשות שבמקרים שהיא יודעת לפי הנתונים שקיימים אצלה – מקום מגורים, מספר ילדים, נתונים אישיים – שלאנשים מגיעים החזרים, תיידעו את האנשים

חנן פורת:  אנשים רוצים לחכות שש שנים – שיחכו שש שנים

מיקי לוי: לא, אתה מדבר על אנשים שלא יודעים שמגיע להם

חנן פורת: אלה שלא חייבים בדיווח

חנן פורת:  אלה האנשים האלה, אלו השכירים, אלו היחידים

מיקי לוי: הם לא יודעים

חנן פורת: הם לא יודעים

מיקי לוי: הם לא יודעים, זה סיפור אחר, וגם כשמחזירים להם, זה גם צמוד?     

קריאה: בטח

מיקי לוי: בטח

מיקי לוי:  אבל הם צריכים לדעת, אולי הם רוצים את הכסף

מיקי לוי:  הם רוצים את הכסף, מה הסיפור?     

חנן פורת: צריכים לדעת, ושלרשות המיסים יהיה את מאגר המידע הזה, שתיידע את האנשים ותעקוב שהאנשים האלה הגישו את הדוח

מיקי לוי: ימות המשיח, אלא אם כן תגידו לי שמשהו קרה

קריאה: עשינו, למה?     

מיקי לוי: כן? אני שמח

חנן פורת: התחיל מהלך

מיקי לוי: יש לי סימפטיה אליהם, אני מתנצל

קריאה: אנחנו שמחים

קריאה:  קודם כל שרואים אותנו, שמבינים מה עובר עלינו

מיקי לוי: אני מרגיש אפילו חלק, זו בעיה

חנן פורת: עשינו בדיקה לגבי נישומים שחייבים בדיווח – דיברנו על העצמאיים וכולי

חנן פורת:  למרות שרשות המיסים מחויבת בחוק להחזיר אחרי 90 יום – אלא אם כן יש סיבות טובות מאוד לדבר הזה – ראינו שמיליארדי שקלים בפועל נמצאים שם גם אחרי 90 יום, ואלו אנשים – כולנו מכירים, המגזר העסקי וכולי – שהתזרים הוא חשוב, שכדאי שהכסף יגיע אליהם כדי שיוכלו להשתמש בזה, לגלגל את זה הלאה, לקנות סחורה ודברים אחרים

חנן פורת:  יש לא מעט מקרים, כולל כמעט 80,000 מקרים של אנשים שלא קיבלו את ההחזר בגלל מידע חסר של חשבונות בנק

חנן פורת:  גם פה אנחנו המלצנו לרשות המיסים לעשות פעולות אקטיביות יותר ולוודא שלאנשים שמגיעים להם ההחזרים האלה ולא סתם מתעכבים, להחזיר את הכסף

מיקי לוי: זה באמת לא ברור לי

מיקי לוי:  אני מתנצל שאני מפריע

מיקי לוי:  כי הרי הוא משלם

מיקי לוי:  הוא משלם מחשבון הבנק שלו, ההחזר נתקל במספר שגוי – זה לא עולה על הדעת

חנן פורת: אנחנו ניזונים מהרשות

חנן פורת:  לרשות יש שאילתות ששואלות מה הסיבה לעיכוב

חנן פורת:  לפעמים זה בגלל הליך שומתי, לפעמים יש לו חוב במקום אחר

חנן פורת:  לפעמים אתה רואה מיליארדי שקלים שנמצאים ואין סיבה

חנן פורת:  לפחות רשות המיסים כלפי חוץ אומרת אין סיבה

חנן פורת:  אז אם יש סיבה – תכתבו, תנמקו, אנחנו לא נגיד לכם להחזיר בכוח

חנן פורת:  אבל אם אין סיבה, הכסף לא שייך לרשות, אלא להחזיר אותו לאנשים שיוכלו להתגלגל הלאה

חנן פורת:      מערכת פניות הציבור זו מערכת שרשות המיסים משתמשת בה לאינטראקציה מול הנישומים, מול האזרחים

חנן פורת:  פונים אליה, כמו שאתם רואים פה, מאות אלפי נישומים מדי שנה

חנן פורת:  למרות שאמורים לתת, לפי ההגדרות של הרשות, מענה בתוך 48 שעות, בפועל אנחנו רואים לא מעט מקרים שזה מתעכב

חנן פורת:  עוד פעם, אנחנו תמיד חוזרים לאותו מעגל – אם יש לנו קושי לקבל מענה בצורה מקוונת, אני אגיע למשרדים ואני אנסה לקבל את זה שם

חנן פורת:  אבל אם שם אני מחכה ואני לא מקבל שירות שם גם, אז בסוף זה מעגל שאני לא אקבל שירות מצד הרשות, וזה לא משנה באיזו דרך

חנן פורת:  גם פה אנחנו מבקשים מהרשות שתבדוק את הסיבה לעיכובים ותנסה לזרז במקומות המתאימים

חנן פורת:      אנחנו רואים שאנשים פונים דרך מערכת מפ"ל

חנן פורת:  זו מערכת ותיקה מאוד, הרשות רוצה להחליף אותה, אנחנו מודעים לזה

חנן פורת:  הרבה פעמים אנשים פונים כמה פעמים כי צריך להשלים טפסים וכולי

חנן פורת:  המערכת די ישנה, לא ידידותית, ובפועל, המפקח – או עובד רשות המיסים – שנתקל בפנייה בדרך כלל לא יודע שהבן אדם פנה כבר כמה פעמים ובכל פעם צריך להתחיל את הכול מההתחלה

חנן פורת:  אין הפנייה לפקיד שטיפל בזה קודם

חנן פורת:  זה כמובן מתסכל מאוד את האזרחים שבפועל צריכים לפנות עוד פעם ועוד פעם

חנן פורת:  מבחינתם הרשות זה גורם אחד, וזה לא מתקדם

חנן פורת:      תנאים פיזיים להמתנה במש"מים המשרדיים – לרשות המיסים יש שישה מש"מים אזוריים ו-15 מש"מים שמשויכים למשרדי שומה, ושם אתה אמור לקבל שירות מסוים, לא את כל השירותים

חנן פורת:  שירות שניתן מעבר למשרדי השומה

חנן פורת:  אנחנו רואים שדווקא ב-15 המשרדים האלה, הרבה פעמים, בגלל שזה ממוקם בכניסה למשרדים, אתה תמתין בגשם, בקור, בלי מחסה לראש שלך, בלי מקום ישיבה נורמלי

חנן פורת:  כמובן שזה לא מתאים, בטח לא בשנה שבה אנחנו נמצאים, כי אם אנשים רוצים לבוא לקבל שירות, אנחנו מצפים שיקבלו שירות ראוי, הולם ומכובד, ולא ימתינו בפגעי מזג האוויר ובחוסר נוחות

חנן פורת:  מדובר גם על אנשים מבוגרים כמובן, ובעלי מוגבלויות

חנן פורת:      נישומים בעלי הכנסה של עד 60,000 שקל – זה דגש שהמבקר נותן, אנחנו מדברים פה על כל מי שמוגדר כעסק קטן

חנן פורת:  רובם עוסקים פטורים, שבפועל יש להם כל מיני זכויות שרשות המיסים נותנת להם, כמו האפשרות להקטין מקדמות או לבטל אותן, כי מלכתחילה הם לא יגיעו לסף מס, כי סף המס, בגלל המדרגות וכולי – כנראה שהם לא יגיעו לזה

חנן פורת:  או לדוגמה טופס 137, שהוא דוח מקוצר, שאתה לא צריך למלא את כל הגיליון הארוך הזה

חנן פורת:  פה אנחנו רואים שהרבה פעמים אנשים לא משתמשים בדבר הזה, לא יודעים בכלל על הקיום של זה

חנן פורת:  רק 1

חנן פורת: 5% מהאנשים שיכולים לנצל את זה מנצלים את זה בפועל

חנן פורת:  אנשים לפעמים משלמים מקדמות וניכוי מס במקור

חנן פורת:  אולי הם באמת מחכים למדד פלוס 4% בסוף השנה, אבל אולי לא, אולי הם פשוט לא יודעים על הזכות הזאת

חנן פורת:  אז אם אני יודע שאני לא הולך לגבות ממנו מס, למה שישלם מקדמה? זה אבסורד לחלוטין

מיקי לוי: אני מסכים

מיקי לוי:  אני מסכים

מיקי לוי:  בהקשר הזה, אני ממתנגדי דיווח על כלל אזרחי מדינת ישראל כמו בארצות הברית

מיקי לוי:  לא נצא מזה, זה לא הגיוני, אין שום צורך שמורה, שהשכר שלו ידוע – אני לא יודע, אם הוא השכיר דירה ולא שילם, זה סיפור אחר, תפעילו את כל המערכות שלכם

מיקי לוי:  אבל אם יגיעו – אני לא יודע כמה עצמאיים יש, קרוב ל-1

מיקי לוי: 9 מיליון, אם מהיתרה אנחנו נדרוש דיווחים מכוונים, אפילו מכוונים עם דף סטנסיל אחד פשוט, לא נצא מזה

מיקי לוי:  לא נצא מזה, אין בזה היגיון, זו לא אמריקה

מיקי לוי:  נראה בסוף מה אנחנו פותרים, זה מצב עגום

חנן פורת: בהקשר הזה אני אזכיר מה שהזכרת לפני כן, היושב-ראש, אם בפועל לאדם יש אפילו חוב ועשו לו איזה עיקול מסוים, הרבה פעמים ראינו שהעיקול יישאר עד שהוא לא יבוא פיזית למשרד השומה, זה לא ביטול אוטומטי

מיקי לוי: נכון

חנן פורת: זה מתסכל מאוד אנשים שיש לכם עיקול על הרכב או על הדירה, ורק כשרוצים למכור את זה, פתאום מגלים שיש עיקול ששכחו לבטל אותו לפני 20 שנה

חנן פורת:  אלו מקרים קיימים

מיקי לוי: אני גם מתנגד עקרוני לכך שהעיקול יחול על הנושא הזה

מיקי לוי:  לך להוצאה לפועל ותפתור את זה

מיקי לוי:  מה עושים? אני חייב למישהו, הוא מעקל לי את האוטו, עכשיו אני מתחיל להתדיין איתם

מיקי לוי:  לך לבית משפט

מיקי לוי:  אז גם עליהם יש עומס מהעניין הזה, שהם צריכים להוציא אל הפועל את העבודה של משרדים אחרים

חנן פורת: אבל משרד שומה הטיל עיקול על מישהו שיש לו חוב - - -     

מיקי לוי: משרד שומה זה סיפור אחר

חנן פורת: משרד שומה

חנן פורת:  הוא גמר לשלם את החוב, הבן אדם אולי אפילו סגר את התיק שלו כבר, ועדיין יש לו את העיקול שנשאר עד שהוא לא יבוא פיזית

מיקי לוי: לא עיקלו לי, שילמתי בזמן, אבל הטמבל הזה מוציא לי מס רכישה, תשלם עוד

חנן פורת: באופן אוטומטי

חנן פורת:  אמנת שירות – אנחנו יודעים שרשות המיסים מחויבת לאמנת שירות לפי משרד הדיגיטל הלאומי עד דצמבר 2023

חנן פורת:  בפועל, אמנת השירות עדיין בשלבי הכנה כנראה, ואין לה מדדים פיזיים אצלה לגבי מגוון השירותים, איזה שירות אני מצפה לתת לאזרחים

חנן פורת:  אם המדדים האלה לא ידועים ולא מפורסמים, יהיה לי קשה לעמוד בהם בהקשרים האלה

חנן פורת:  זו ההמלצה שלנו בהקשר הזה

חנן פורת:      דגש של המבקר, מדיניות המבקר לציין לטובה גם פעולות חיוביות שנעשו

חנן פורת:  אנחנו בחנו לא מעט פעולות של רשות המיסים ביחס ל-2015

חנן פורת:  היו לא מעט שיפורים שנעשו בהקשרים של בעלי מוגבלויות

חנן פורת:  אפילו המענה הטלפוני שפעם היה במשרדים עצמם, היום זה במוקד הארצי

חנן פורת:  זה אומר שזה השתפר, זה יותר טוב ממה שהיה פעם

חנן פורת:  גם בדברים שאנחנו רואים פה על המסך, הנושא של קבלת שירות באותו יום, הנושא של הגשת טפסים מקוונת לבעלי מוגבלויות, המהלכים שדיברנו עליהם קודם, כל החזרים אוטומטיים, ראינו שהסכומים עדיין גבוהים, אבל לפחות הרשות מנסה מדי פעם לעשות מהלכים אוטומטיים ולא להשאיר את הכסף אצלה לבדיקות פרטניות

חנן פורת:  זה היה בתקופה של הקורונה, זה כנראה סייע לא מעט לבעלי עסקים

חנן פורת:      הנושא האחרון, המשרד המשולב – כולנו מכירים את ההחלטה מ-2004 על איחוד אגפי המס וכולי

חנן פורת:  ב-2021 רשות המיסים הקימה משרד משולב פעם ראשונה, שיש בו 40,000 תיקים במס הכנסה, 35,000 תיקים במע"מ

חנן פורת:  70% מהתיקים משולבים מס הכנסה ומע"מ, וזה עוזר, מעבר לעניין השומתי - - -     

מיקי לוי: אין ויכוח, ההצלבות עוזרות

חנן פורת: זה עדיין טיפה בים

חנן פורת:  אז אנחנו אומרים כל הכבוד, אבל תמשיכו הלאה בהקשר הזה, להשלים את המהלך

חנן פורת:  פה עשינו את הסיכום, בשקף הבא, שהיא תיקנה חלק גדול מהליקויים שהיו בדוח ההוא מ-2015, נושאים נוספים שהעלינו פה, כמו הנושא של עיכוב יתרות זכות, כמו הנושאים של אמנת שירות, כמו הדברים שקשורים לאיכות המענה הטלפוני – עדיין יש מה לעשות, ואנחנו מבקשים שתמשיך לשפר את השירות, למרות כל המגבלות, למרות כל האילוצים שדיברנו עליהם גם עכשיו לטובת הציבור וגם לתדמית הרשות

חנן פורת:  תודה רבה

מיקי לוי: תודה רבה

מיקי לוי:  מי מתחיל ראשון ברשות המיסים?     

מיכאל רצון: שלום לכולם, שמי מיכל שרון מחטיבת שירות לקוחות, רשות המיסים

מיכאל רצון:  אני חייבת להגיד שבשנים האחרונות אנחנו עושים שינוי, בעיניי לפחות, משמעותי מאוד

מיכאל רצון:  אני עובדת כמה שנים טובות בחטיבת שירות לקוחות

מיכאל רצון:  אני אדבר על כל מיני דברים

מיכאל רצון:  אני אתחיל עם מערכת מפ"ל

מיכאל רצון:  מערכת מפ"ל היא מערכת פניות מאוד ישנה, משנת 2006 או 2007 לדעתי, ממש ישנה

מיכאל רצון:  אנחנו עובדים לשדרג אותה

מיכאל רצון:  היא קיבלה השנה 670,000 פניות, הרבה מאוד פניות

מיכאל רצון:  יש לנו מערכת נוספת שהיא מערכת שנמצאת למייצגים מקושרים, שמקבלת שני מיליון פניות בשנה בערך, מערכת פניות למשרדים

מיכאל רצון:  מערכת מפ"ל – אנחנו עובדים להחליף אותה

מיכאל רצון:  אנחנו מקימים מערכת CRM חדשה ברשות המיסים, והכוונה היא שכל מערכות הפניות ייכנסו ל-CRM

מיכאל רצון:  עובד משרד, עובד מוקד, יראה את כל הפניות של הלקוח, אפשר יהיה לצרף מסמכים, תהיה פניית המשך, אפשר יהיה לראות את המסמכים שצורפו בפניות קודמות, לראות מה טופל בפניות קודמות, מה נענה בפניות קודמות

מיכאל רצון:  הלקוח יהיה מזוהה במידת הצורך, או לא מזוהה, אם זו שאלה כללית

מיכאל רצון:  זאת הכוונה שלנו

מיכאל רצון:  הכוונה היא שעד סוף השנה המערכת הזאת כבר תהיה באוויר ותחליף את המפ"ל

מיכאל רצון:  זה משהו שהוא בעבודה

מיכאל רצון:  מערכת מפ"ל מבחינתנו - - -     

מיקי לוי: מתי זה יוחלף?     

מיכאל רצון: אנחנו מאוד מאוד מקווים שבאוגוסט, אבל דצמבר זה הדד-ליין שלנו

מיכאל רצון:  עובדים על זה, יש לנו ישיבה בשבוע הבא על הנושא הזה

מיכאל רצון:  אנחנו על זה

מיקי לוי: שזה לא יהיה "שער עולמי"

מיכאל רצון: לא, לא, ממש לא "שער עולמי"

מיקי לוי: תרשמו תאריך, שימו עין

מיקי לוי:  ותבדקו בבקשה

מיכאל רצון: תכתבו לנו דצמבר 2023

מיכאל רצון:  מקווים שעוד קודם

מיכאל רצון:  בעזרת השם, שזה יהיה עוד קודם

מיכאל רצון:  עכשיו המוקד שלנו

מיכאל רצון:  הקמנו מוקד בשנת 2020 במהלך הקורונה

מיכאל רצון:  ביוני 2020 הקמנו את המוקד, אמצע הקורונה

מיכאל רצון:  המוקד עדיין צעיר, עונה להרבה מאוד פניות

מיכאל רצון:  דרך אגב, יש לנו מוקד חיצוני ומוקד פנימי, קו שני, שמנחה את החיצוני

מיכאל רצון:  המוקד החיצוני עונה למעלה ממיליון שיחות טלפוניות בשנה

מיכאל רצון:  במקביל, אנחנו עונים לעוד הרבה מאוד פניות בדואר אלקטרוני ובמערכת פניות שקיימת לנו

מיכאל רצון:  לגבי איכות המענה – אנחנו בודקים אותה

מיכאל רצון:  פעם בשבוע עולה צוות – יש הקשבות

מיכאל רצון:  המוקד הפנימי עושים הקשבות, והרבה הקשבות

מיכאל רצון:  המוקד עצמו, החברה, מיקור חוץ, מחויבת לעשות לפי המכרז לעשות הקשבות

מיכאל רצון:  קבענו לעצמנו דף מאוד מאוד מסודר, כולל מיקוד אחיד עם משקלות אחידים, ובו שמנו גם את הדגשים שאנחנו רוצים

מיכאל רצון:      לצורך המדדים של פעילות המוקד ובחינת הספק קבענו ציון מסוים – 81 ומעלה לשיחה – שהוא ציון של שיחה טובה לכאורה

מיכאל רצון:  אבל גם שיחות בציונים לא טובים, הן לא שיחות לא טובות מבחינתנו, אלא הן שיחות שבהן הנציג לא תמיד עמד על כל התהליך של ניהול שיחה שהיינו רוצים שיקרה, כמו להציע שירותים מקוונים ללקוח, כמו לטייב את הדואר האלקטרוני

מיכאל רצון:  זאת אומרת, בעינינו, הרבה יותר שיחות הן שיחות טובות

מיכאל רצון:  אנחנו באונליין על הסיפור הזה כשהמטרה היא לשפר את האיכות

מיכאל רצון:  אנחנו משלבים עכשיו מבחני ידע במערכת מקוונת במוקד, שיהיה פעם בשנה מבחן גדול, ועוד מבחנים רבעוניים שנעשה לנציגים

מיכאל רצון:  רשות המיסים יושבת על הנושא של איכות המענה בצורה ממש מדוקדקת

מיכאל רצון:  יש לנו צוות שבודק את זה הרבה מאוד

מיכאל רצון:  כל נושא שיש בו בעיה במענה, פונים לקו השני

מיכאל רצון:  הקו השני מנחה את הקו הראשון כל הזמן

מיכאל רצון:  בכל יום עובר תדריך בקו הראשון, שעובר אלינו קודם, לקו השני

מיכאל רצון:  אנחנו בודקים אותו, מעלים דגשים

מיכאל רצון:  יש הרבה מאוד דינמיות בפעילות של רשות המיסים

מיכאל רצון:  כשהגעתי בהתחלה לרשות, חשבתי שזה מקום שהוא יציב מאוד, לא זז, אבל זה מקום שהוא דינמי מאוד מאוד

מיכאל רצון:  כל הזמן בודקים מה צריך להגיד, מה צריך להדגיש, על מה לדבר ויושבים על הדבר הזה

מיכאל רצון:  זאת אומרת, איכות המענה בבדיקת אונליין צפופה

מיכאל רצון:  ואנחנו נדגיש את זה עוד יותר באמצעות המבחנים

מיכאל רצון:      דרך אגב, אנחנו מאוד גאים במוקד שלנו, הוא עושה גם מיצוי זכויות

מיכאל רצון:  הוא מצלצל לאנשים שזכאים למענק עבודה על פניו, לדעתנו, לפי המדדים של הרשות; מתקשר אליהם בשוטף, אומר להם לא הגשתם את התביעה, תגישו אותה

מיכאל רצון:  אנחנו עושים את זה לשנה אחורה כל הזמן

מיכאל רצון:  בזכות רחל אקוקה, שיושבת כאן לידי, התקשרנו לניצולי שואה שהיו זכאים להחזר

מיכאל רצון:  אנשים בכו לנו בטלפון, זה היה אחד הדברים הכי מרגשים שעשינו במוקד

מיכאל רצון:  אנחנו משתדלים להרחיב עוד ועוד את מיצוי הזכויות

מיכאל רצון:      אני אדבר עוד טיפה על מיצוי הזכויות

מיכאל רצון:  המטרה שלנו היא גם ליצור מיצוי זכויות באזור האישי

מיכאל רצון:  אנחנו הקמנו אזור אישי, הוא באחריות החטיבה, לכן אני מדברת עליו

מיכאל רצון:  אזור אישי שעולים בו הרבה מאוד דברים

מיכאל רצון:  גם העיקולים או המידע אם יש לי עיקול אמור בהמשך לעלות לתוכו

מיכאל רצון:  יש לנו כל מיני דיונים על הנושא זה

מיכאל רצון:  באזור האישי יש גם אפשרות לפנייה – אם ללקוח יהיה עיקול, הוא יוכל לפנות אלינו

מיכאל רצון:  לאורך זמן הפניות האלה יגיעו למשרדים, המשרדים יוכלו לטפל

מיכאל רצון:  זו המטרה

מיכאל רצון:  המטרה היא היא ליצור סגירה של מעגל טיפול ולא טיפול לא מספיק טוב

מיכאל רצון:      אמנת שירות – עד דצמבר 2023 אמורה להיות אמנת שירות

מיכאל רצון:  מדדים – דובר

מיכאל רצון:  אני לא חלק מהצוות, אבל הבוס שלי, סמנכ"ל שירות, דיבר גם אתנו על זה

מיכאל רצון:  המדדים נערכים, נמדדים, בודקים את ההיתכנות שלהם, אם יש בהם טעם וכולי

מיכאל רצון:      שעות קבלת קהל

מיכאל רצון:  בעקבות הקורונה – אנחנו לא חושבים שצמצמנו את שעות קבלת הקהל

מיכאל רצון:  דרך אגב, ראשון ושלישי אין אצלנו קבלת קהל, לא שני ורביעי

מיכאל רצון:  בשני ורביעי מזמן הרחבנו את קבלת הקהל גם ל-15:00 עד 18:00, אז יש לנו קבלת קהל ארוכה יותר בשני ורביעי

מיכאל רצון:  בראשון ושלישי צמצמנו את קבלת הקהל כדי לעשות פעילות בק-אופיס

מיכאל רצון:  מן הסתם, אם מדברים על כמויות הפניות שדיברתי עליהן קודם, לעובדים שלנו יש ערימות של פניות מקוונות, ואני חייבת להגיד שבתקופת הקורונה ראו את היעילות של המערכות המקוונות האלה

מיכאל רצון:  אנשים פנו אלינו באופן מקוון והפסיקו להשתמש – הרבה פחות – במענה הפרונטלי

מיכאל רצון:  אנחנו מודדים גם את המענה הפרונטלי

מיכאל רצון:  אני לא אומרת שאין הגעה פרונטלית למשרדים, בטח שיש, אבל היא צומצמה מאוד מאוד מאוד

מיכאל רצון:  דרך אגב, גם שיחות טלפוניות למשרדים צומצמו מאוד מאוד, עוד לפני המוקד

מיכאל רצון:  אנחנו רואים את זה בתחזית שחזינו למוקד לעומת מה קורה היום בפעילות במוקד

מיכאל רצון:      אנחנו הרחבנו גם ביחידות המש"מ את שעות פתיחת המשרדים לימי ראשון מלא, גם אחר הצוהריים

מיכאל רצון:  כך שמבחינתנו, אנחנו חושבים שהמענה הפרונטלי שלנו, שעות הקבלה, הן יעילות

ניר עוזרי: אבל השירותים במש"מ שונים מהשירותים שניתן לקבל במשרד

מיכאל רצון: נכון

מיכאל רצון:  אבל מרבית האנשים שמגיעים למשרד הם השכירים – אנשים שבדרך כלל אין להם מייצג או מגע ישיר עם רשות המיסים בשוטף

מיכאל רצון:  לאנשים האלה המש"מ נותן שירות

מיכאל רצון:  אני חייבת להגיד שיש לנו מש"מים אזוריים ומש"מיים משרדיים

מיכאל רצון:  האזוריים, במירכאות, זה כמו "חוליה 17", זה אפילו קצת יותר מזה, נותן שירות יותר רחב, כמו אום אל פאחם, שהייתם בו

מיכאל רצון:  המש"מים המשרדיים שלנו – בדרך כלל, העיקר זה מסירת מסמכים

מיכאל רצון:  לכן הנגישות שם מבחינת כיסאות וכאלה דברים, לדעתנו, אין בזה יותר מדי צורך כי אין בהם כמעט תורים ארוכים, למעט תאריכים מועטים

מיכאל רצון:  במש"מים האזוריים, לעומת זאת, יש התייחסות הרבה יותר רחבה וטובה לקהל כי הקהל באמת מגיע אליהם

ניר עוזרי: אני חייב להגיד לך, מיכל, שאנחנו הגענו לאשקלון במהלך ביקורת אחרת דווקא - -     

מיכאל רצון: פקיד שומה אשקלון

ניר עוזרי: - - והיו שם תורים בחוץ, אנשים עמדו בחוץ בגשם

מיכאל רצון: זה כנראה היה מועד מאוד מאוד ספציפי ולא העיקר

חנן פורת: יש בדוח תלונות על זה גם

מיכאל רצון: בואו אתנו, אני נמצאת הרבה - - -     

מיקי לוי: יש באשקלון חדר המתנה, למיטב זכרוני

חנן פורת: המש"מ המשרדי נמצא בכניסה

מיקי לוי: הבנתי

מיכאל רצון: המש"מ המשרדי הוא דסק קדמי לקבלת מסמכים, הוא לא מיועד לזה שאנשים ישבו

מיכאל רצון:  ברוב התאריכים אין תורים, זה מקום יחסית רגוע

מיכאל רצון:  יש תאריכים – למשל תאריכי הגשת הדוחות, הלחץ של הסדר האורכות – אז פתאום מגיעים הרבה אנשים

מיכאל רצון:  לדעתי, יש שישה תאריכים כאלה בשנה

מיכאל רצון:  אני מנהלת את הסדר האורכות, לכן אני מכירה אותו ממש טוב

מיכאל רצון:      המפ"ל – לא התחייבנו בתוך יומיים

מיכאל רצון:  המטרה היא לקצר את המפ"ל כמה שיותר

מיכאל רצון:  הממוצעים שלנו הם שלושה ימים

מיכאל רצון:  נכון שיש מקרים שפניות מתעכבות, אבל בממוצע, רוב הפניות בתוך שלושה ימים – זה דוח מפ"ל

מיכאל רצון:  אין מחויבות, המטרה היא כמה שיותר קצר

מיכאל רצון:  דרך אגב, יומיים זו מטרה שלנו במערכת אחרת, שבה אנחנו לא ממש עומדים ביומיים, אבל הקצב הוא אדיר

מיכאל רצון:  אם לא עניתי על משהו, אני אשמח לענות

מיקי לוי: מי עוד מרשות המיסים?     

רחל אקוקה: שמי רחל אקוקה מחטיבת שומה וביקורת, מחלקת שומת פרט שממונה על כל נושא מיסוי השכירים ברחבי הארץ - - - 17

רחל אקוקה:  אנחנו מתעסקים בכל הנושא של החזרי מס ומיצוי זכויות לאוכלוסיות מוגדרות

רחל אקוקה:  אני אתחיל בזה שנושא מיצוי זכויות הוא נושא מורכב, הוא נושא שנמצא על השולחן שלנו מאז 2015, כשהיה את הדוח על מיצוי זכויות

רחל אקוקה:  אנחנו עושים צעדים שבהתחלה היו צעדי למידה, והיום הצעדים הם מאוד מאוד אקטיביים, ואנחנו עושים מיצוי זכויות אקטיבי כל הזמן, בין אם זה בתיאומי המס – מערכת תיאומי המס החדשה שמציעה הטבות מס למי שנכנס למערכת, המערכת, על בסיס מידע שקיים אצלנו, מציעה לו את הטבות המס, בין אם זה ילד עם מוגבלות, בין אם זה נכות, בין אם זה ילדים

רחל אקוקה:  היא מציעה לו את הטבות המס

רחל אקוקה:  אנחנו לא נותנים אוטומטית כי לפעמים אנשים עובדים על בסיס נטו ולא רוצים שהמעסיק ייהנה מההטבה

רחל אקוקה:  אנחנו מציעים לו את ההטבה, הוא מסמן שהוא רוצה

רחל אקוקה:  הרבה פעמים הוא מקבל את ההטבה גם בלי שום מסמכים כי המידע קיים אצלנו

רחל אקוקה:  ככל שהמידע קיים אצלנו, הוא לא נדרש אפילו להמציא מסמכים, ואת תיאום המס הוא מקבל באותו רגע בחזרה הוא ישירות לנייד

רחל אקוקה:      התחלנו במהלכי מיצוי זכויות ממוקדים לאוכלוסיות ממוקדות שקיבלנו עליהן מידע, כמו ילדים עם מוגבלות שקיבלנו מידע מביטוח לאומי שהם מקבלים גמלת ילד נכה

רחל אקוקה:  עשינו מיצוי זכויות אקטיבי – שלחנו מכתבים לכל ההורים שקיבלו את גמלת הילד הנכה, אבל לא מיצו את הזכות הזאת, לא קיבלו אותה – או שהגישו דוחות, או שלא הגישו דוחות

רחל אקוקה:  שלחנו מכתבים עם העתק  הדוח

רחל אקוקה:  כאלה שהגישו דוחות, שלחנו להם הודעה שהם יכולים לתקן את הדוח, רק שיסכימו, ואנחנו נתקן להם

רחל אקוקה:  הם הגישו באמצעות ממשק באזור האישי, הם סימנו שהם מסכימים לתיקון הדוח, הדוח תוקן

רחל אקוקה:  כאלה שלא ידעו ולא עשו את זה, המוקד והמש"מ שטיפל בזה התקשרו לאותם לקוחות ושאלו אותם: אתם מוכנים לתקן את הדוחות? הם אמרו כן, הם קיבלו את הכסף בלי לעשות כלום, פשוט בהסכמה – אנחנו חייבים לקבל את ההסכמה שלהם – הסכימו והדוחות תוקנו

רחל אקוקה:      מהלך נוסף שעשינו היה מהלך ממוקד לניצולי שואה, שם עשינו מיצוי זכויות מלא לכל ניצולי השואה

רחל אקוקה:  קיבלנו את המידע – מניצול שואה שיש לו נכות מזכה, עדכנו את הנכות במערכי המס, שלחנו להם אישורים על הפטור, אישורים למשלמים, תיאומי מס, בלי שהם נדרשו לעשות שום פעולה

רחל אקוקה:  החזרנו להם כסף עד הבית, למעלה מ-12 מיליון שקלים, בלי שהם נדרשו לעשות שום פעולה

רחל אקוקה:  הדבר היחיד שמי מהם נדרשו, מי שלא הגישו בקשות להחזר מס בשנים קודמות – שלחנו להם את הדוח, שלחנו להם הסבר ומכתבים, והתקשרנו

רחל אקוקה:  המוקד התקשר וניסה לשכנע אותם ביחד עם המוקד של הרשות לניצולי שואה, עשינו מהלך משותף, ואנחנו ממשיכים לעשות את זה בכל רבעון

רחל אקוקה:  בכל רבעון, מי שנכנס למאגר הנכים, אנחנו מתקשרים ונותנים להם את ההטבות שמגיעות להם באופן שוטף

רחל אקוקה:      קל לנו לייצר אמון במקום שיש לנו מידע

רחל אקוקה:  אדם שמקבל מכתב שאומר אתה מקבל גמלת ילד נכה לכן מגיעות לך שתי נקודות זיכוי, רמת האמון שלו יחסית גבוהה והוא נענה לאתגר

רחל אקוקה:  כשאנחנו שולחים מכתב ואומרים לאדם שמגיע לו החזר מס, אנשים חוששים מעט מהממשק עם רשות המס

רחל אקוקה:  אבל זה לא עצר אותנו, עשינו שלושה פיילוטים במהלך השנים, בשנה שעברה הרחבנו ויצאנו למהלך גדול מאוד

רחל אקוקה:  בשנה שעברה שלחנו כ-74,000 מכתבים משנת 2016, קראנו לזה המעטפה הירוקה, בידלנו אותה

רחל אקוקה:  אמרנו המעטפה הירוקה ששווה לך כסף – כל מי שקיבל את המכתב, הסבירות מאוד גבוהה שאכן מגיע לו החזר מס

רחל אקוקה:  כדי להגיע לרמת ודאות כזאת, נדרש מאתנו להקים מערכת ממוחשבת מאוד מאוד מתקדמת שתאגור את הנתונים מכל המשלמים, מכל מאגרי המידע שקיימים אצלנו ותבחן שאכן לאותו אדם קיים החזר מס

רחל אקוקה:  פה אנחנו מדברים על החזר מס לא בגין הטבת מס שלא נוצלה, אלא בגלל העובדה שהוא לא ביצע תיאום מס, בגלל העובדה שהוא לא מילא 101 וכדומה

רחל אקוקה:  או לדוגמה יש לו בן זוג שאינו עובד והוא הגיע לגיל פרישה, והוא לא ידע שמגיעה לו נקודת מס נוספת, או לידה של ילד ברבעון האחרון של השנה והמעסיק לא הספיק לתת לו את נקודת הזיכוי

רחל אקוקה:  כל המקרים האלה הביאו להחזרי מס, ואנחנו עוקבים אחרי מי מגיש

רחל אקוקה:  אנחנו כל הזמן עוקבים לראות מה רמת ההגשה כדי לעודד

רחל אקוקה:      צריך לזכור ששליחת המכתבים זה לא רק לשלוח מכתב, אנחנו מדברים פה על מעטפת שירות כוללת

רחל אקוקה:  כי כשאנחנו שולחים מכתבים כאלו ואנשים מקבלים אותם, הם פונים למוקד

רחל אקוקה:  אנחנו צריכים לתדרך את המוקד, לתת לו הסברים איך הוא מסייע להם למלא את אותן בקשות

רחל אקוקה:  אנחנו צריכים לתדרך את המשרדים איך הם עוזרים לאותם נישומים לקבל את החזרי המס

רחל אקוקה:  מדובר ממש במעטפת שירות שלמה, כשלמכתב אנחנו מצרפים גם את הבקשה להחזר מס וגם מכתב קצר שמפרט להם איך להגיש את הבקשה בפשטות

רחל אקוקה:  לא הסבר ארוך, הסבר קצר מאוד, ממוקד, איך ניתן לקבל את החזר המס, ואנחנו מזמינים אותם לבצע בדיקה בסימולטור, כי הכול מבוסס על ההערכות שלנו

רחל אקוקה:  ככל שיש לאותו אדם הכנסה נוספת שאנחנו לא יודעים עליה, יתכן והוא ייצא חייב

רחל אקוקה:      אנחנו צפויים בפברואר השנה לשלוח כ-180,000 מכתבים לשנת המס 2017, ומיד אחר כך כ-200,000 מכתבים לשנת המס 2018

רחל אקוקה:  עברנו את ההרצה הראשונית של בדיקת התהליך, הטיוב שלו במקסימום שאנחנו יכולים, ואנחנו כבר שולחים מעבר למהלכי מיצוי הזכויות הממוקדים לאוכלוסייה ייעודית

רחל אקוקה:  אני יכולה להגיד לכם שבמקביל אנחנו עושים מיצוי זכויות לילדים עם מוגבלות בחינוך המיוחד, שזה בנוסף למהלך הרחב

מיקי לוי: יש לך במספרים, אילו היקפים?     

רחל אקוקה: של ילדים בחינוך המיוחד?     

מיקי לוי: לא, בסך הכול הכללי, ואני אשמח לשמוע על החינוך המיוחד

רחל אקוקה: בשנה שעברה לילדים עם מוגבלות שלחנו כ-20,000 מכתבים, לפני שנתיים קצת פחות, כ-12,000 כמדומני

רחל אקוקה:  חינוך מיוחד – אנחנו ממש בשלבי עיבוד הנתונים, שליפה, ואנחנו שולחים רק למי שאנחנו יודעים שלא יוצא לו חוב, שהוא לא הגיש דוחות בעבר, למי שעל פניו ייצא החזר מס, כי זה מבאס מאוד לקבל מכתב שמגיע לך החזר מס, אתה תגיש וייצא לך חוב

רחל אקוקה:  אז אנחנו ממש בודקים את האוכלוסייה, מבצעים בדיקה של מספר מקרים כדי לוודא שאנחנו לא טועים וכל המסקנות שלנו הן נכונות

רחל אקוקה:  ממהלך למהלך אנחנו למדים, ובגלל זה הכמויות גדלות, כי אחרי שאתה רואה שהמהלך נכון, שהאוכלוסייה מגיבה נכון, שזה מוצלח, אתה יכול להרחיב את השורות ולהתחייב בכמויות גדולות יותר

רחל אקוקה:  לוקח הרבה זמן לשלוח את המהלכים האלה

רחל אקוקה:      בסך הכול שלחנו בשנה שעברה 74,000 מעטפות ירוקות, השנה צפויים להישלח כ-350,000,  ממשיכים עם ניצולי השואה

רחל אקוקה:  לצערי, ניצולי השואה הם כמויות קטנות מאוד כי מדובר באוכלוסייה מצטמצמת

וליד אל-הואשלה: יש לי שאלה, מיקי, אם אפשר

וליד אל-הואשלה:  יש סנכרון בין הביטוח הלאומי לבין מס הכנסה? אנחנו קיבלנו פניות מאנשים שיש להם ילד נכה במשפחה, והם לא מקבלים את נקודות המס

וליד אל-הואשלה:  האם אתם יוזמים פנייה לאנשים האלה?     

רחל אקוקה: בוודאי

רחל אקוקה:  אנחנו מקבלים מאז תחילת 2017 מידע מביטוח לאומי על מי שמקבל גמלת ילד נכה

רחל אקוקה:  מאז שינינו את הכללים והוא יכול לקבל את ההטבה ישירות מהמעסיק, הוא אפילו לא צריך לפנות אליהם

רחל אקוקה:  הוא יכול לסמן ב-101 שהוא מקבל גמלת ילד נכה, המעסיק ייתן לו בלי לפנות אלינו

רחל אקוקה:  הוא לא צריך אפילו תיאום מס

רחל אקוקה:  אבל מי שכן פונה אלינו כבר לא צריך להמציא שום מסמך, המידע קיים אצלנו

רחל אקוקה:  הוא אומר אני רוצה, אנחנו נותנים לו – או בתיאום מס או בהחזר מס, לפי מה שהוא מבקש, לפי המצב שלו

רחל אקוקה:  המהלכים שעשינו למיצוי זכויות, מה שהסברתי קודם, הם לכל אותם הורים שקיבלו גמלת ילד נכה, ולא ידעו שהם זכאים להטבת מס

רחל אקוקה:  שלחנו להם מכתבים עם הבקשה להחזר מס

רחל אקוקה:  אני יכולה להגיד לכם שאפילו כאלה שהגישו בקשות להחזר מס ולא ידעו ולא סימנו, אמרנו להם: אם אתם לא מתנגדים, אנחנו מתקנים לכם את הדוחות

רחל אקוקה:  אף אחד לא התנגד, תיקנו לכולם, החזרנו להם את הכסף

רחל אקוקה:  היו כמה שהתקשרו כי הם לא האמינו

רחל אקוקה:  נתנו להם מספר טלפון כדי לעזור להם שיבינו שזה מהלך אמיתי

רחל אקוקה:  תיקנו להם את הדוחות בלי שהם היו נדרשים לשום מהלך

רחל אקוקה:  אנחנו על זה כל הזמן, ובכל שנה יש מיצוי זכויות, מסתייעים במוקד, מסתייעים במש"מים כדי לעזור להם להגיש את הבקשות

וליד אל-הואשלה: תודה

וליד אל-הואשלה:  יש מקרה אחד, אני אעביר לך אותו

רחל אקוקה: בשמחה

מיקי לוי: נסיים עם רשות המיסים

מיקי לוי:  עוד מישהו?     

רוני סרי לוי: רוני סרי לוי, מנהל אגף שומה של מס הכנסה

רוני סרי לוי:  אני רוצה להתייחס, ברשותכם, לשני נושאים – אחד זה הנושא של שחרור החזרים לנישומים החייבים בהגשת דוחות

רוני סרי לוי:  צריך להבין שהרשות - - -     

מיקי לוי: אני קצת לא בעניינים, תסביר לי מה זה אגף א'

רוני סרי לוי: אגף השומה הוא האגף שאחראי על כל מערך השומה בכל מס הכנסה מבחינה יישומית ותפעולית, אחראי על תוכניות העבודה, על קורסי מפקחים

מיקי לוי: למה א', יש גם ב'?     

קריאה: כן

מיקי לוי: כן? יש חלוקה גאוגרפית?     

רוני סרי לוי: לא, האגף הוא אגף אחד שאחראי על כל התחום הזה בכל הארץ, כאשר יש תקן של אגף ב', אבל לא במקרה הספציפי הזה

מיקי לוי: שאני אבין, יש את סמנכ"ל מס הכנסה שהוא – עכשיו הסתדר

רוני סרי לוי: כן

רוני סרי לוי:  רשות המיסים נוקטת פעולות רבות ומשקיעה משאבים רבים כדי לשחרר החזרים בתוך 90 יום

רוני סרי לוי:  אנחנו מדברים על החזרים של נישומים החייבים בהגשת דוחות, בשונה למה שרחל התייחסה, לנישומים שאינם חייבים בהגשת דוחות

רוני סרי לוי:  אנחנו מדברים על 1

רוני סרי לוי: 9 מיליארד שקל שהמבקר ציין, אבל צריך להבין שהנתונים האלה מוטים כלפי מעלה בצורה משמעותית, ואני אסביר

רוני סרי לוי:  קודם כל, מדובר על 2,700 נישומים שיש להם לכאורה את ההחזר שהוא מורכב, שמהווים 2

רוני סרי לוי: 3% מסך הכול הדוחות שמוגשים על ידי עצמאיים

רוני סרי לוי:  כפי שציין היושב-ראש, יש למעלה ממיליון דוחות שמוגשים בשנה

רוני סרי לוי:  בשנת 2021 חייבי הגשת דוחות – אנחנו מדברים על סדר גודל של למעלה מ-1

רוני סרי לוי: 150 מיליון דוחות, ולכן צריך להתייחס לזה בפרופורציה

רוני סרי לוי:      כאשר בדקנו 34 מקרים שמהווים סדר גודל של 900 מיליון שקלים, ראינו שמתוכם כ-297 מיליון שקלים – הסכום עוכב בהסכמה, זאת אומרת, על ידי הנישומים

רוני סרי לוי:  הם ביקשו להשאיר את ההחזר מסיבותיהם שלהם ולא לשחרר אותו

רוני סרי לוי:  537 מיליון שקלים הופקדו תוך כדי הליכי דיונים

רוני סרי לוי:  זאת אומרת, היה הליך של דיון, ומן הסתם, כנראה הנישומים הבינו שהם יצטרכו לשלם מס, ולכן הם הפקידו את הסכומים האלה מראש

רוני סרי לוי:  זה נספר בתוך אותה קבוצה של לכאורה החזרים מורכבים

רוני סרי לוי:      כפי שציינתי, רשות המיסים נוקטת הרבה פעולות, והמבקר שיקף את רובן בדוח שלו

רוני סרי לוי:  נושא של מעבר לשידור דוח באופן מקוון מלא – באוקטובר 2020 עברנו לשידור דוח באופן מקוון מלא, שמאפשר לכל העצמאיים – נישומים, יחידים וחברות – להגיש את הדוחות באופן מקוון מלא, מה שמאפשר לנו בצורה משמעותית לאתר את הדוחות עם ההחזרים ובלחיצת כפתור להגיע אליהם ולבדוק את הדוח ולשחרר אותו במידת הצורך

רוני סרי לוי:  כשאני משווה את זה לשנים של 2017 ו-2018, ראינו שיפור ניכר מ-6

רוני סרי לוי: 8% שעמדנו עליהם בשעתו בדוחות שמורכבים מעבר ל-90 יום, ירדנו ל-2

רוני סרי לוי: 3% או 2

רוני סרי לוי: 4%, שיפור של למעלה מ-200%

רוני סרי לוי:  שנבין, במועד הביקורת שנעשתה, בדוחות של 2020, שיעור הגשת הדוחות באופן מקוון מלא עמד על 74%, היום הוגשו בדוחות של 2021 למעלה מ-830,000 דוחות, כאשר מתוכם 730,000 באופן מקוון מלא

רוני סרי לוי:  זאת אומרת, למעלה מ-83% מהדוחות מוגשים באופן מקוון מלא, מה שמשפר לנו, ועוד יותר, מאפשר לנו להגיע לדוחות עם ההחזרים בלחיצת כפתור ולטפל בהם

רוני סרי לוי:  זו פעולה מסוימת משמעותית מאוד שנקטנו בה והתחלנו אותה באוקטובר 2020

רוני סרי לוי:      בנוסף, כפי שהמבקר ציין, העלינו את שיעורי ההחזרים של המשוחררים באופן אוטומטי

רוני סרי לוי:  צריך להבין, דוחות של יחידים עד 20,000 שקל משוחררים באופן אוטומטי, של חברות – עד 50,000 שקלים משוחררים בדוחות שאינם חייבים בניתוב, משוחררים באופן אוטומטי מיד עם שידור של הגשת הדוח

רוני סרי לוי:  צריך להדגיש שלמעלה מ-92% מהדוחות מוגשים על ידי מייצגים, כשמתוכם למעלה מ-90% מהדוחות אינם חייבים בניתוב

רוני סרי לוי:  זאת אומרת, הרבה מאוד מההחזרים, ברגע שהמייצג יגיש את הדוח, יומיים-שלושה לאחר מכן, ההחזר נמצא כבר בהחזר הבנק של הנישום, ורואים את זה בצורה מאוד מובהקת בשנים האחרונות

רוני סרי לוי:      עשינו מהלכים של שחרורי החזרים באופן משמעותי ושחררנו במהלכים בארבע פעימות מבצעים שעשינו, אנחנו קוראים להם מבצעים של שחרורי החזרים, של למעלה מחצי מיליארד שקל ששחררנו תוך ביצוע אותן פעולות

רוני סרי לוי:  קיצרנו את הזמן – יש דוחות שאינם חייבים בניתוב, והרכז אמור לטפל בהם ולשחרר אותם ולבדוק את הדוח על מנת לשחרר אותם

רוני סרי לוי:  קיצרנו את התקופה שבה ההחזר מעוכב – מ-30 יום או טיפול של הרכז, הורדנו את זה ל-25 ימים

רוני סרי לוי:  משלוח התראות אוטומטיות – אנחנו שולחים באופן אוטומטי לכל רכז חולייה שיש לו דוח ששייך לחוליה שלו שהוא עם החזר מס שמצריך טיפול של אותו רכב

רוני סרי לוי:  אנחנו שולחים התראות אוטומטיות במיילים לאותם רכבים

רוני סרי לוי:      הסרנו חסמים של אותם מקרים – במסגרת הביקורת עברנו על כל הסיבות שבגינן הדוח מחייב בניתוב

רוני סרי לוי:  באותם מקרים שזיהינו מקומות שאפשר להקל, שחררו חסמים שכאלה

רוני סרי לוי:  גם במדידות שלנו מול המשרדים – אנחנו בוחנים את המשרדים בנושא הזה של שחרור החזרים בתוך 90 יום – ובנקודה הזאת אני חייב לציין שהעלינו את המשקל של המדידה של אותו משרד בתחום הזה, אנחנו קוראים לזה יחידה מצטיינת, כדי לתת לזה ביטוי ואמירה כמה חשוב לנו הנושא הזה, והמשרדים פועלים ברוח ההנהלה בנושא הזה

רוני סרי לוי:  זה בעניין שחרור ההחזרים בתוך 90 יום

רוני סרי לוי:      בנושא של טופס 137, צריך להבין, טופס 137 הוא טופס מקוצר שרשות המיסים יזמה לפני כמעט עשור, טופס שנועד לעצמאיים קטנים, שאם הם עומדים בקריטריונים מסוימים שהגדרנו אותם, הם יכולים להגיש דוח מקוצר מאוד שרובם לא מצריך טיפול של מייצג, אלא הוא בעצמו יכול לעשות את זה

רוני סרי לוי:  לצערנו, השימוש בזה הוא לא ניכר

רוני סרי לוי:  הפוטנציאל הוא כמה עשרות אלפים, ובפועל משתמשים בו יחסית מעט, יכול להיות שזה מבחירה של אותם נישומים, הרי למעלה מ-92% מהנישומים הם מיוצגים, ויכול להיות שהמייצגים – שהם יכולים, והם מודעים ומכירים את הטופס הזה – בוחרים שלא להשתמש בטופס הזה מסיבותיהם שלהם

רוני סרי לוי:  מה שכן, אנחנו לקראת הגשת הדוחות של שנת 2022

רוני סרי לוי:  אנחנו עובדים מול הדוברות אצלנו ויחידת האינטרנט לתת לזה ביטוי מעבר לביטוי שאנחנו נותנים בכל שנה מאז שיצאנו עם הטופס הזה, יוזמה של רשות המיסים

רוני סרי לוי:  גם בפרסומים שלנו באינטרנט נשים באנרים כאלה ואחרים עם קישורים לטופס הזה, גם ברשתות החברתיות שלנו כדי לתת יותר הפניית תשומת הלב לאותם עצמאיים רלוונטיים כדי להגיש את הדוח המקוצר בתקווה ובשאיפה שיעשו בזה שימוש

רוני סרי לוי:  כבר בשינויים שעשינו לאחרונה ראינו גידול ניכר בכניסה לאתר האינטרנט בנושא הזה, ואני רוצה להאמין ולקוות שכתוצאה מהכניסה וההיחשפות למידע הזה, אנשים יגישו את הדוחות ויעשו שימוש בטופס 137

רוני סרי לוי:  תודה

רחל אקוקה: רק מילה נוספת, בכל שנה מוגשים כ-250,000 החזרי מס, לא 100,000

רחל אקוקה:  הם מטופלים בדרך כלל בתוך חודש עד שלושה חודשים, תלוי בצווארי הבקבוק

מיקי לוי: לה"ב – צמרת אביבי, סגנית נשיא, בבקשה

מיקי לוי:  בזום

מיקי לוי:  שלוש דקות

צמרת אביבי: צוהריים טובים, אדוני היושב-ראש, טוב לראות אותך

צמרת אביבי:  שמי צמרת אביבי, סגנית נשיא לה"ב, ואני באה לתת את הצד הפחות נחמד, נקרא לזה כך

צמרת אביבי:  אני רוצה לומר בגדול שהתחושה שלנו, של העצמאיים, היא שרשות המיסים תמיד מחכה לנו בפינה

צמרת אביבי:  זו האמירה הכי נחרצת שאני יכולה לומר

צמרת אביבי:  היא מחכה לנו בפינה, תחושה מאוד מאוד קשה שרשות המיסים מתעמרת בנו

מיקי לוי: תהיי ספציפית

מיקי לוי:  האמירות האלה – בארבע עיניים או בשש עיניים

מיקי לוי:  תתייחסי לדוח עצמו

צמרת אביבי: מיקי, אתה מכיר אותי ואתה מכיר את המאבק שלי

צמרת אביבי:  קודם כל, באמנת השירות – בוא נדבר מי הלקוח

צמרת אביבי:  זה אנחנו? זו המדינה? מי הלקוח של רשות המיסים? על זה אני רוצה תשובה

מיקי לוי: אוקיי, תמשיכי

צמרת אביבי: בהנחה שהלקוח הם העצמאיים, התחושה היא שאנחנו לא הלקוח, אנחנו הפרה החולבת, והתחושה היא מאוד מאוד קשה, התחושה היא שמחכים לנו בפינה, שמתעמרים בנו, שבלחיצת כפתור מוחקים לנו את העסקים, עיקולים, ממש תחושה של בריונות

צמרת אביבי:  ואם אנחנו הלקוחות, המדדים צריכים להיות בהתאם, צריך לבדוק את הסבירות ואת כל מה שקורה ברשות המיסים

צמרת אביבי:  ערימות וכמויות שאני מקבלת של תלונות על פקידי שומה ועל היחס הבוטה, ברמה שצריך לקחת את זה לתשומת לבם של רשות המיסים

וליד אל-הואשלה: אבל את מדברת באופן כללי, תתייחסי באופן קונקרטי

צמרת אביבי: אני מדברת באופן כללי, ואני אדבר עכשיו גם לגבי העניין של המאבק שלי, שהוא החזרי מענקי הקורונה

צמרת אביבי:  ראינו - - -     

מיקי לוי: אבל זה לא קשור לכאן

מיקי לוי:  קראתי בדיוק את כל הפרוטוקול - - -     

צמרת אביבי: לא, יש שם אזכור של מענקי הקורונה, מיקי

מיקי לוי: לא, קראתי את הפרוטוקול ואני קצת בעניינים

מיקי לוי:  קצת, לא הרבה

מיקי לוי:  קראתי את הפרוטוקול של ועדת הכספים, אמרתי: הייתי צריך להיות שם

מיקי לוי:  קיבלתם גם הקלות בהחזרים וגם הנושא עלה לדיון

מיקי לוי:  יש לכם שם לובי די חזק

מיקי לוי:  אני מודע לזה

מיקי לוי:  מה לעשות שהיו צריכים החזרים ומישהו שדיווח לא דיווח כמו שהיה צריך לדווח? ואז אמרתם למה חודש בחודשו, למה לא כל השנה? אני מודע לכל

מיקי לוי:  אבל בעניינים האלה, לפחות בתפקידיי הקודמים – גם כחבר בוועדת הכספים וגם כסגן שר האוצר – הייתי אומר כדאי לבוא להתדיין לא במסגרת הכוללת הזאת, אלא כדאי לקבוע מול סמנכ"ל גבייה, מול סמנכ"ל מס הכנסה, דיונים ספציפיים, ככה נהגתי גם בעבר

מיקי לוי:  זה ייגמר פה בכותרות שאת עשית, ובמה אנחנו יכולים לעזור? מדובר כאן על השירות, את מכניסה לנו את הקורונה

צמרת אביבי: מיקי, אתה ראית גם במסמך של הביקורת, יש שם את עניין מענקי הקורונה

צמרת אביבי:  יש פה מחדל ויש פה עניין שצריך להתייחס אליו ולקחת אותו ברצינות, שאנשים עוד לא התאוששו מהקורונה, אנשים שמוחקים להם את החיים בלחיצת כפתור של פקיד

מיקי לוי: קדם כל, אני בעדכם, אבל קיבלתם שם הקלות גם בהחזרים וגם בפריסה, לפחות על פי מה שקראתי

מיקי לוי:  אם יש דברים ספציפיים, אולי נושיב את נשיא לה"ב ואותך לישיבת סיעור מוחות ביחד עם סמנכ"ל מס הכנסה ברשות המיסים

צמרת אביבי: צריך את שלמה אוחיון, הוא סמנכ"ל שירות לקוחות

מיקי לוי: אני מכיר אותו היטב

צמרת אביבי: נכון, גם אני מכירה אותו היטב

צמרת אביבי:  באופן כללי, אני רוצה לומר לרשות המיסים תשנו דיסקט

צמרת אביבי:  אנחנו לא האויבים שלכם, אתם לא האויבים שלנו

צמרת אביבי:  תשנו דיסקט כי אתם יוצרים חיץ בינינו לבינכם

צמרת אביבי:  מה שקורה בפועל, העצמאיים רוצים – אני אסגור את הפה בשלב הזה

מיקי לוי: הכי טוב

מיקי לוי:  אני יודע מה רצית להגיד, זה הכי טוב בשלב הזה, כי בסוף יש לנו אינטרס אחיד

צמרת אביבי: האינטרס שלי הוא שיסתכלו עלינו בכבוד כאזרחים שווי זכויות ולא כפרה חולבת, שלא נרגיש שמחכים לנו בפינה

צמרת אביבי:  זה הכול

מיקי לוי: את יודעת, עיצומים אוטומטיים שאני הפסקתי אותם היום מתרכזים ב-3%, פעם הם היו 80% עיצומים אוטומטיים

מיקי לוי:  כמעט שאין יותר עיצומים אוטומטיים, אז אנחנו מתקדמים, יש מה לשפר

מיקי לוי:  סתם נתתי עיצומים אוטומטיים כי זה מה שעלה לי כרגע בראש

מיקי לוי:  שלמה, אתה רוצה להתייחס?     

מיכאל רצון: הוא לא כאן

מיקי לוי: סליחה, אמרתי שלמה

מיקי לוי:  אתה רוצה להתייחס, או מי מכם, או שזה לא בתחום שלכם?     

מיכאל רצון: זה התחום של שלמה אוחיון, ואני לא הגעתי מוכנה לזה

מיקי לוי: אני יודע

מיקי לוי:  אני אבקש מכם – מה שצמרת אמרה פה אלו דברים שבישיבה וחצי-שתיים אפשר לפתור

מיקי לוי:  בבקשה לבקש מערן או משלמה ליזום איזשהו דיון

מיקי לוי:  עזבו את ועדת הכספים, לשם באים, צועקים, ובסוף – תכל'ס, אפשר לפתור חלק גדול מהבעיות

מיקי לוי:  תנסו לקבוע ישיבה עם שלמה אוחיון, עם רשות המיסים, לה"ב, הגורמים האחרים, כדי לנסות לפתור את זה

מיקי לוי:  אני מבין את הכאב, אבל זה לא בוועדה שלי, הלוואי שזה היה בוועדה שלי

מיקי לוי:  אני מוכן לקחת את כל ועדת הכספים אליי

צמרת אביבי: אני יודעת

צמרת אביבי:  אבל אני באמת אשמח שתיקחו את זה לתשומת לבכם

צמרת אביבי:  בואו נקיים פגישה פרטית, אישית

מיקי לוי: הנה, ביקשתי בשמכם אפילו

מיקי לוי:  לא ביקשת את זה, אני ביקשתי בשמכם

מיקי לוי:  אני בטוח שערן יעקב או שלמה אוחיון ייענו לבקשתי ותקבעו פגישה; אם לא, תערבו אותי, אני אזמין את כולם אליי

צמרת אביבי: אפרופו, הוצאנו מכתב מלה"ב, ממני ומרועי, ואנחנו מבקשים נתונים עדכניים על ענייני הקורונה

צמרת אביבי:  עד היום לא נענינו

צמרת אביבי:  מחכים

צמרת אביבי:  עד מתי נחכה? נחכה לגודו

מיקי לוי: אז אני מניח שבדיון הזה, שייעשה בקרוב, לא בעוד חצי שנה, בחודש הקרוב בבקשה, אם אפשר, חודש-חודש וחצי, תקיימו דיון עם שלמה אוחיון, תביאו את כל הנתונים

מיקי לוי:  אני מציע לכם לשלוח מתווה לדיון כדי שהם יכינו תשובות, ושלא להגיד: לזה ניתן לכם עוד יומיים, לזה עוד חודשיים

מיקי לוי:  תכינו איזשהו מתווה ולא קורס אוניברסיטאי, כמה נושאים ספציפיים כדי שנוכל לצאת מזה

מיקי לוי:  תודה רבה

מיקי לוי:  לשכת סוכני הביטוח, אלון דור, בבקשה

אלון שוסטר: שלום

אלון שוסטר:  תודה רבה על רשות הדיבור

אלון שוסטר:  אני אלון דור, יושב-ראש הוועדה הפנסיונית בלשכת סוכני הביטוח

אלון שוסטר:  דבר ראשון, אני רוצה להגיד שאני מאוד נהנה לעבוד מול רשות המיסים בתפקידי

אלון שוסטר:  עם כל רשויות המדינה וזרוע הביצוע ברשות המיסים

אלון שוסטר:  אני רואה נכונות אמיתית של האנשים כשמדברים איתם לעשות דברים

אלון שוסטר:  יש קשיים, אני מסכים, גם אני מכיר את הקשיים במפ"ל, עובד מולה הרבה, מגיש לפחות ארבע-חמש בקשות ביום, מודע לקשיים, מודע לבעיות

אלון שוסטר:  צריך לזכור שמפילים היום לא מעט דברים – בקורונה, דיברו על ההחזרים, אבל מישהו היה צריך לחלק את המענקים, והם עשו את זה כמעט מאפס

אלון שוסטר:  אני חושב שמגיע להם שאפו גדול, אני לא חושב שמישהו אמר להם, אז לפחות בשמנו תודה רבה על זה

אלון שוסטר:      לענייננו, שמעתי גם את משרד מבקר המדינה וגם את רשות המיסים, שניהם אומרים את אותו צמד מילים

אלון שוסטר:  הם אומרים שלשכירים אין מייצג

אלון שוסטר:  פה כשדיברו על העצמאיים דיברו על המענקים וכל מיני עיצומים, דברים כאלה, והתייחסו לזה בנתונים, בסוף מערכת המייצגים מגישה פי 4 או 5 יותר פניות מאשר במפ"ל, פניות מקצועיות שנבדקו, שנרשמו, ורשות המיסים הם סוג של רק ביקורת, ולוחצים על האנטר

אלון שוסטר:  רוב הבעיות שעולות מהדוח – דרך אגב, גם דוח הביקורת הקודם שהוצאתם באוקטובר 2001 על מיצוי זכויות הוא בנושא של השכירים, של הפנסיונרים, שלהם אין מייצג

אלון שוסטר:  אני מציע פה פתרון מחוץ לקופסה

אלון שוסטר:  אני מציע אותנו, את כלל סוכני הביטוח בישראל כמייצגים לאוכלוסיית השכירים

אלון שוסטר:  היום אנחנו עושים חלק מהעבודה, אני אישית, נמצא איתי פה גם מלכיאל, עושים חלק מהעבודה

מיקי לוי: מה שאתה אומר זה על דעת סוכני הביטוח?      

אלון שוסטר: על דעת סוכני הביטוח

מיקי לוי: אנחנו יכולים לפרסם את זה? יש לכם כלים?     

אלון שוסטר: יש לנו הרבה מהכלים

אלון שוסטר:  אגב, העברנו נייר עמדה מסודר

מיקי לוי: אני שמח על מה שאתה אומר

אלון שוסטר: אין לנו מעמד ייצוג בחוק

אלון שוסטר:  היום כשאני פונה במפ"ל, אני מקבל תשובה: אתה לא מייצג, ואז אני צריך שהלקוח יגיש את הפניה, ואז הוא מקבל ריג'קטים שהוא לא יודע לענות עליהם, הוא חוזר אליי

אלון שוסטר:  בסוף את מקבלת עשר פניות על אותו נישום כי אני לא עושה את זה בצורה מסודרת

אלון שוסטר:  דרך אגב, המענה שלי הוא הרבה יותר מקצועי

אלון שוסטר:  אנחנו מדברים על מוקד – מוקד בסוף זה בחור נחמד שמממן טיול לפני צבא, יכול להיות שגם חבר'ה אחרי, שהידע שלהם מוגבל למה שלימדו אותם

אלון שוסטר:  לנו יש את כל הידע הרחב במיסוי

אלון שוסטר:  דרך אגב, אנחנו גם מוכנים לקחת כל קורס והכשרה שרשות המיסים ומדינת ישראל ירצו ויטילו עלינו לעשות כדי לקבל את הגושפנקא הרשמית ובסוף לאפשר את קיבוע הזכויות לפנסיונרים לקבל את הפטור ממס

אלון שוסטר:      דרך אגב, פה מגיעה שוב פעם מחמאה לרשות המיסים – בהסדר פשרה בפסק דין שבתאי שבתי, שהגיעו להסדר לחלוקה של 100 מיליון שקל חזרה לאנשים

אלון שוסטר:  זה לא משהו שצריך לזלזל בו, אבל זו טיפה בים, יש עוד הרבה הטבות מס שפשוט מחכות

אלון שוסטר:  יש בעיה, היא לא יושבת אצלם, היא במדינת ישראל – הטבות מס לא מחולקות, צריך לבקש אותן, להגיש טפסים, ואנשים לא יודעים

אלון שוסטר:  אפשר לשפר פה הרבה במערכת, אבל גם אם עכשיו נכניס את זה לביצוע, זה כנראה יהיה לעוד עשר שנים, דור ה-Z, אני כבר לא טוב בחלוקה לדורות

אלון שוסטר:  אבל אנחנו צריכים לתת מענה מחר בבוקר לאנשים, להחזיר כסף לאנשים, ויש הרבה מאוד כסף

אלון שוסטר:  אני מנדב אותנו

אלון שוסטר:  כל מה שצריך זה תיקון קטן בפקודת מס הכנסה, אם אני לא טועה, זה סעיף 236, שאנחנו יכולים להתחיל לעבוד

מיקי לוי: מה שהוא אמר, זו הצעה מאוד מעניינת, שתתרום לאזרחי מדינת ישראל, ואני לא מדבר על העצמאיים, אלא על השכירים, שברובם לא יודעים מה צריך לעשות

מיקי לוי:  ואם זה שינוי פקודה, מה אומרת רשות המיסים? אתם לא יכולים לתת לי תשובה

מיכאל רצון: רק דבר אחד אפשר להגיד, לשכירים יש מייצגים

מיקי לוי: מי המייצג שלהם, המעסיק?     

מיכאל רצון: לא, לא, חס וחלילה, ממש לא

מיכאל רצון:  רואי חשבון, יועצי מס

מיקי לוי: הוא משלם שם כסף

מיקי לוי:  אני אומר לכם, אני לא יודע כמה שכירים יש במדינת ישראל

מיקי לוי:  רק מי שנתקל בבעיה קשה הולך למייצג

מיקי לוי:  רובם ללא מייצג, עזבו

רחל אקוקה: אנחנו מקבלים פניות מסוכני ביטוח, אנחנו פשוט לא יכולים להשיב להם

רחל אקוקה:  אנחנו מטפלים בפניות, אבל אנחנו לא יכולים להשיב להם כי הם לא מייצגים

אלון שוסטר: כי אין לנו מעמד בחוק, נכון

רחל אקוקה: אם שלחתם, אנחנו מטפלים מול האדם, אבל אנחנו לא יכולים - - -     

אלון שוסטר: לא אמרתי שאתם לא מטפלים, אבל זה סוג של שיח חירשים

אלון שוסטר:  בסוף מקבלים את הפתרון

אלון שוסטר:  אגב, יש את אותן בעיות

אלון שוסטר:  אם אני אגיע עם אותו לקוח חביב, רק אם פקיד השומה יהיה נחמד הוא יתייחס אליי

מיקי לוי: אני לא רוצה שהוא יהיה נחמד, אני רוצה שהוא יהיה מחויב

מיקי לוי:  אני שואל משהו אחר אותך ואותם – אם אתה מייצג את מיקי לוי לצורך העניין, נותן את הכתובת שלו, את הפרטים שלו, את תעודת הזהות שלו, אני נותן לך את האישור; האם אפשרי לפתור את הבעיה שהוצגה ואת התשובה להחזיר ללקוח, לא לסוכן הביטוח?     

רחל אקוקה: אנחנו עושים את זה בפועל

רחל אקוקה:  אם אנחנו מקבלים פניה, אנחנו לא מבטלים אותה, אנחנו מטפלים בה, אבל אנחנו לא משיבים לפונה, אנחנו משיבים ללקוח

מיכאל רצון: דרך אגב, מי שעונה זה לא המוקד

מיכאל רצון:  ממש לא, אלו המשרדים

רחל אקוקה: זה לא המוקד, אלו המשרדים

אלון שוסטר: כן, כן, התשובות במפ"ל מגיעות מפקידי השומה

אלון שוסטר:  אני יכול לתת שמות של פקידים, אנשים מקצועיים

אלון שוסטר:  אני לא מתווכח עם המקצועיות של הפקידים, יש להם עומס מטורף

אלון שוסטר:  פשוט אם אנחנו נגיש תיקים מסודרים - - -     

מיקי לוי: אם זה מגיע - - - מהנישום עצמו - - - מילה טובה, כי הוא לא עצמאי, נכון?     

מלכיאל רחמים: מילה אחת בבקשה, מלכיאל, אני יועץ פנסיוני, אני יועץ הוועדה

מלכיאל רחמים:  חייבים להגיד מילה אחת טובה – בתקופת הקורונה המפ"ל היה פתוח

מלכיאל רחמים:  אני הייתי מגיש עבור כל הלקוחות שלי

מלכיאל רחמים:  התשובות היו חוזרות אליי, לא אל הלקוח

מלכיאל רחמים:  כאילו הייתי יועץ מס לכל דבר, ולא הייתה בעיה

מלכיאל רחמים:  שנתיים בערך זה זרם

מלכיאל רחמים:  אני לא רוצה להגיד שלצערי נגמרה הקורונה, אבל מרגע שנגמרה הקורונה, נחסמנו

מיכאל רצון: לא הייתה בקרה, ואנחנו שדרגנו את הבקרות

מלכיאל רחמים: אז חבל שיש בקרה

מלכיאל רחמים:  אנחנו היינו משדרים ארבעה או חמישה כאלה ביום והכול היה בסדר

אלון שוסטר: אנחנו מבינים את אבטחת המידע

אלון שוסטר:  אני לא רוצה שימסרו לי מידע שאסור למסור לי על פי חוק

אלון שוסטר:  אבל אני חושב שאפשר לפתור את זה

מלכיאל רחמים: לא, אבל זה בסדר

מלכיאל רחמים:  הרישיון שלנו הוא מהמדינה, דרך אגב

מלכיאל רחמים:  הרישיון שלנו הוא מהמדינה

מיקי לוי: יש כאן הצעה מעניינת לטובת אזרחי מדינת ישראל

מיקי לוי:  אי אפשר להתעלם ממה שהוא אמר

מיקי לוי:  ואם צריך לעשות משהו, אם צריך פניה מהוועדה, אם מנהל הרשות ייזום מהלך לטובת אזרחי מדינת ישראל, יבחן את זה בהיבט המשפטי, אולי ניתן לעשות משהו

מיקי לוי:  ואני לא מצפה לתגובה

אלון שוסטר: הצגנו את זה גם לערן יעקב וגם לרונית כהן, מנהלת אגף קופות הגמל

אלון שוסטר:  לא שמענו מהם התנגדות, רק שהם חושבים שלשנות את פקודת מס הכנסה, גם להכניס שתי מילים בסעיף – אגב, זו פקודת מס הכנסה כי אנחנו עוד משתמשים במה שהבריטים כתבו

מיכאל רצון: זו לא רק פקודה

אלון שוסטר: הם חושבים שזה מסובך

מיקי לוי: אפשר לעשות תיקונים, אני עשיתי תיקונים

מיכאל רצון: זה לא רק הפקודה, זה שינוי מאוד דרמטי גם בתהליכי המחשוב שלנו

מיכאל רצון:  זה משהו שצריך לעלות למעלה ולדבר עליו, וזה תהליך מאוד שונה ממה שיש

מיכאל רצון:  המחשב שלנו לא מכוון לעשות את זה

מיקי לוי: איך אפשר לקיים פגישה בינו לבין – מי אמרת?     

אלון שוסטר: עם רונית אנחנו נפגשים הרבה

אלון שוסטר:  לדעתי פה צריך להיפגש עם ערן או עם מי שצריך

אלון שוסטר:  אנחנו נשמח

רחל אקוקה: זה שינוי פקודה, זה לא תהליך פשוט

רחל אקוקה:  צריך לקדם את זה, זה לא משהו שתלוי בנו, זה שינוי תפיסה

רחל אקוקה:  קחו בחשבון שההתנגדות תהיה גם מצד הלשכות המקצועיות

מיקי לוי: אתם יכולים להגיד לי מה אני צריך לעשות?     

מיכאל רצון: נעלה את ההצעה הזאת אצלנו

מיקי לוי: אני מבקש שתחליפו טלפונים

מיקי לוי:  ננסה לקשר את זה, ננסה לקדם את זה

מיקי לוי:  זה נשמע לי הגיוני לחלוטין לטובת אזרחי מדינת ישראל

אלון שוסטר: אגב, אנחנו מבקשים סמכות רק בתחום השכירים, אני לא רוצה לדרוך לחברים שלי יועצי המס

מיקי לוי: גם לא תקבל יותר

מיקי לוי:  גם לא תקבל יותר

אלון שוסטר: אפילו בחוק שיגביל אותי, אין לי עם זה בעיה

אלון שוסטר:  כתבנו נייר עמדה, אני אשלח לכם אותה

אלון שוסטר:  האמת היא ששלחנו אותה לערן

אלון שוסטר:  מוכנים להיות מוגבלים, מוכנים לקבל על עצמנו השתלמות, למרות שיש לנו את הידע

רוני סרי לוי: חייבים את ההכשרה ואת ידיעת פקודת מס הכנסה

אלון שוסטר: גם רונית אומרת שיש לנו לא פחות ידע מרואי חשבון ויועצי מס, זה חלק מההכשרה שלנו

אלון שוסטר:  אנחנו מוכשרים על ידי שתי רשויות במדינת ישראל: גם רשות שוק ההון וגם הרשות לניירות ערך, עם הרבה מאוד לימודי מס

אלון שוסטר:  אבל אנחנו מוכנים לקבל גם השתלמות ומה שיקבעו

אלון שוסטר:  שוב פעם, אנחנו פה לטובת הציבור

אלון שוסטר:  וכן, אין ספק שנתפרנס מזה, אבל לא ראיתי רואי חשבון ויועצי מס, או מישהו פה בחדר שעובד בהתנדבות

מיקי לוי: יש כל כך הרבה תיקונים, אתם רוצים תיקון ענק

מיקי לוי:  יועצי המשכנתאות – מה בדיוק? מי מייעץ? איזה נזקים – לא כולם

מיקי לוי:  ואני ניסיתי לקדם את זה ולהכניס את זה למסגרת חוק עם קורס, עם רישיון

מיקי לוי:  יש רישיון למתווך דירות, ליועץ משכנתאות לא? סליחה, זו ההוצאה הכי גדולה בחייו של אזרח מדינת ישראל

מיקי לוי:  אז אני הולך עם הילדים שלי, אבל לא כולם הולכים עם הילדים שלהם כדי להתווכח וכדי להוריד, ואילו מסלולים לקחת

מיקי לוי:  אז אפשר לשפר

מיקי לוי:  סתם זרקתי את זה, כי זה כל כך כואב לי, יועצי המשכנתאות

מיקי לוי:  מפריע לי אפילו

מיקי לוי:      סגרנו משהו

מיקי לוי:  תנסו לתפור את זה, זה באמת לטובת אזרחי מדינת ישראל

מיקי לוי:  אם לא, איכשהו ננסה לעשות משהו, אני לא יודע מה

מיקי לוי:  אני לא יודע מה, אין לי פתרון, אבל אני מוכן לנסות לעשות את זה

מיקי לוי:  תקבל את הטלפון של מזכירות הוועדה, ואם בתוך שלושה-ארבעה חודשים לא דיברו אתך, דבר אתנו

אלון שוסטר: אין בעיה, למרות שאני מכיר אותם, הם מאוד קואופרטיביים

מיקי לוי: מכיר אותם זה נחמד, תכל'ס, מה עושים? תודה רבה

מיקי לוי:  תודה על ההצעה שלך

מיקי לוי:  הגר יהב, נשיאת המגזר העסקי, בבקשה

הגר יהב: הגר יהב, אני מנכ"לית נשיאות המגזר העסקי

הגר יהב:  למי שלא מכיר, זה ארגון גג של 12 ענפים במשק, בראשו עומד דובי אמיתי

הגר יהב:  נמצאים אצלנו גם לה"ב לשכת העצמאיים, המלונות, הבנקים, חברות הביטוח, הקבלנים, החקלאים

הגר יהב:  12 ארגוני מעסיקים

הגר יהב:  הגשנו בימים אלה תוכנית המלצות מדיניות כלכלית למקבלי ההחלטות, ואחד הדברים שאנחנו שמים לנו לדגל זה העלאת פריון

הגר יהב:  אין ספק שאחד מהדברים שמעכבים פריון זו ההתעסקות של העסקים בכל הליכי הבירוקרטיה והרגולציה

הגר יהב:  עכשיו אנחנו בדיון בירוקרטיה

הגר יהב:  הנתונים שעלו בדוח שעשיתם – עזרתם לנו, כי אחד הדברים שאנחנו החלטנו להניח בפני הממשלה שהולכת לקראת חוק תקציב, חוק הסדרים, הסכם מסגרת, אלו גם נושאים של התייעלות במגזר הציבורי

הגר יהב:  כמו שאנחנו בדיון הזה, יכולנו להיות באותו דיון, רק עם רשות האוכלוסין או עם רשויות אחרות

הגר יהב:  דבריך, היושב-ראש, בתחילת הדיון על זה שמקבלי ההחלטות יצטרכו לשים בסדר העדיפויות שלהם, בסדר העדיפות של המדיניות, את מתן הכלים לרשות בשביל שדוחות כאלה לא יהיו כאלה קיצוניים

הגר יהב:  זו הסיבה שהגעתי לדיון הזה

הגר יהב:      לא ארד אתכם לפרטים

הגר יהב:  גם אנחנו יודעים לדבר עם רשות המיסים ועושים שיתופי פעולה, ואתה מכיר גם מס רכוש בהרבה סיטואציות

הגר יהב:  אנחנו בקו פתוח, אבל יש פה עניין שכשעסק משלם מס אז הוא משלם את המס וזה מידי וזה מהיר, אבל כל הצד השני הופך להיות מסורבל ומורכב, והמספרים פה מראים גם על ייאוש וויתור רק בשביל לא להתחיל תהליך מול רשות

הגר יהב:  אני קוראת לכם – דברו אתנו על דברים שהיושב-ראש שם פה על השולחן, על הקושי שלכם כרשות להגיע למצב של יעילות, כי בסוף זו ביצה ותרנגולת, אתם מתקשים, אנחנו כעסקים לא מקבלים את השירות כמו שצריך

הגר יהב:  הנתונים פה הם מאוד מאוד מדאיגים

הגר יהב:  אנחנו קבענו לאסוף מבין כל העסקים את כל הריג'קטים שלנו שאנחנו רוצים להציע כרגע כשעושים הסכם מסגרת, מה הדברים שהיינו מצפים שייעשו במסגרת התייעלות בשירותים למגזר העסקי על ידי הרשויות השונות

הגר יהב:  אני חושבת שיש פה הזדמנות מתוך הדיון הזה

מיקי לוי: בהחלט הזדמנות, אבל אני רק רוצה שהיא תצא לפועל

מיקי לוי:  אנחנו נחשוב בעוד חצי שנה לקיים דיון מעקב על העניין הזה, בעיקר על הקשר – זה שאתם תשפרו, וזה שהם יבדקו ורשמו כבר את התאריכים, אני בטוח שזה יקרה

מיקי לוי:  אבל יש כאן הזדמנויות שגם בעבר, בכובעי הקודם-קודם-קודם ניסיתי לקשור בין המייצגים לבין לשכת רואי חשבון לבין רשות המיסים כדי לייעל את העבודה

מיקי לוי:  לפעמים גם כשיש כעס ואווירה אחרת, אז הכעס הוא ברמות נמוכות

מיקי לוי:  תנסו לקיים את המפגשים האלה ולראות מה אפשר

מיקי לוי:  ואם צריך את הסיוע שלי, אני אשמח לעזור

מיקי לוי:      רשות המיסים, אתם יוצאים מכאן עם עבודה, אין כאן ויכוח

מיקי לוי:  אנשי מבקר המדינה יצטרכו לעקוב אחרי המשך התיקונים, ובבקשה לדווח לוועדה בתוך חצי שנה באיזשהו מסמך מתכלל

מיקי לוי:  בבקשה

ג'רי זליגמן: ג'רי זליגמן, אני המשנה למנכ"ל במכון הישראלי לתכנון כלכלי, עמותה שעוסקת בפיתוח של ישראל כמקום תחרותי ומתקדם

ג'רי זליגמן:  המנכ"ל הוא דרור שטרום

ג'רי זליגמן:  אנחנו עשינו בשנים האחרונות פרויקט גדול מאוד בכל נושא מדיניות המס בישראל

ג'רי זליגמן:  אני לא אכנס כרגע לכל הנושאים, אלא לחלק מאלה שנוגעים לנושאים האלה

ג'רי זליגמן:  אני שמח שבדוח מבקר המדינה – לא זה שהצבעתם עליו, נובמבר 2022 – על מועילות המס, חלק גדול מההצעות שלנו שהיו בקנה, הם מסכימים להן

ג'רי זליגמן:  אני רוצה להגיד לכבוד היושב-ראש, מספר אנשי המס בישראל הוא בערך פי 2 מהממוצע ב-OECD

ג'רי זליגמן:  והסיבה שיש פה בעיות שירות לא נובעת בהכרח רק מכמות האנשים, אלא משני דברים עיקריים, ועל זה אנחנו מצביעים בפרויקט שלנו, ותיכף אני אתן דוגמה לעוד דבר שהיושב-ראש העלה

ג'רי זליגמן:      יש בעיות מבניות קשות מאוד במערכת המס בישראל שגורמת לחיכוך גדול מאוד בין הרשות לבין התושבים

ג'רי זליגמן:  אני אתחיל בשתי דוגמאות גדולות: הראשונה, פקודת המס, מישהו העלה את זה מקודם, היא פקודה ישנה, טלואה

ג'רי זליגמן:  אני לא יודע אם אתם יודעים, אבל יש דברים בסיסיים – בפקודה אין הגדרה למה זה דיבידנד

ג'רי זליגמן:  אין פקודה בעולם שאני מכיר – ובעברי הייתי שותף מיסוי בינלאומי ב-PwC וניהלתי את מחלקת המיסים של PwC 20 שנה בארץ

ג'רי זליגמן:  השגתי כמעט את כל החברות הרב לאומיות הגדולות בישראל בעסקאות בינלאומיות, ועבדתי מול לפחות 30 או 40 רשויות בחו"ל

ג'רי זליגמן:  הפקודה שלנו היא משהו כל כך מסורבל, כל כך לא רלוונטי ולא תחרותי, שהיא יוצרת אינסוף חיכוכים בין הנישומים לבין הרשות כי אי אפשר לפרש כי הפקודה לא מפרשת

ג'רי זליגמן:      המסלולים הירוקים בישראל הם מסלולים שבסופם עדיין צריך לקבל אישור

ג'רי זליגמן:  ברוב העולם, אם יש מסלול ירוק, יש בו כללים מאוד מדויקים – עמדת בכללים, הלכת הביתה, אתה לא מגיע לרשות בכלל

ג'רי זליגמן:  הרשות יוצרת אינסוף מקרים – מקרה שכתבתי עליו מאמר בעיתון לפני 20 והוא מצוטט בדוח של מבקר המדינה, קבעו כללי תושבות בישראל, שזה הבסיס למי ממוסה ומי לא ממוסה

ג'רי זליגמן:  התושבות ברוב העולם נקבעת לפי מבחן ימים

ג'רי זליגמן:  מה עשה מס הכנסה? הוא אמר יהיה מבחן ימים, אבל לא מספיק, אולי יהיה איזה אחד שירמה אותנו, יהיה כל כך הרבה ימים בחו"ל, אז נעשה שהימים הם מבחן אחורה, ונעשה מבחן תושבות

ג'רי זליגמן:  מזה נוצרו אינסוף תיקים, מס הכנסה הודה אחרי 20 שנה שזו הייתה טעות, הקים ועדה, הוועדה המליצה לחזור למבחן הימים, אבל הדי-אן-איי כל כך חזק לא לשחרר, שיצרו שני מקרים שהם לא לפי מבחן הימים, והם כל כך קיצוניים שהבן ידע אם הוא היה תושב מס רק בעוד שנתיים

ג'רי זליגמן:  שנתיים אחרי שהוא יגיש את דוח המס, הוא ידע אם בשנת המס הוא היה תושב מס, כן או לא

ג'רי זליגמן:  זו הייתה הפשרה של הוועדה, זה כמו הסיפור על הגמל והסוס

ג'רי זליגמן:  אז בעיה אחת זו שיטת המס

ג'רי זליגמן:      הבעיה השנייה – ושוב, אני לא מסכים עם מה שאמרו מקודם – בכל העולם המערבי – ואני שם בצד את ארצות הברית – עברו לשיטת דיווח הצהרתי, שמה היא אומרת? היא קודם כל מבקשת לכלל האזרחים

ג'רי זליגמן:  אבל מה הגדולה שלה? וזה השוני בין מה שקורה בארצות הברית לבין מה שקורה כמעט בכל אירופה

ג'רי זליגמן:  אני יודע שמס הכנסה ביקר בצרפת כי הם האחרונים שיישמו את זה לפני שלוש שנים

ג'רי זליגמן:  הדוח ההצהרתי אומר שהממשלה בין כה מקבלת את כל האינפורמציה – היא מקבלת מהבנקים, היא מקבלת מביטוח לאומי, מהמעסיקים, וכולי

ג'רי זליגמן:  בארצות שחל בהם הדיווח ההצהרתי, הרשות מכינה את דוח המס, היא שולחת אליך את דוח המס מוכן, אתה רק מאשר אותו אם אין לך מה להוסיף

ג'רי זליגמן:  אם יש לך מה להוסיף, אתה מוסיף ושולח אותו בחזרה

ג'רי זליגמן:  אוטומטי – אין בקשות להחזרים בארצות האלה

ג'רי זליגמן:  למה כל כך הרבה אנשים זקוקים למס הכנסה? וזה הדבר השני שתכננו לדבר עליו – בגלל שבישראל המון דברים נעשים ידנית

ג'רי זליגמן:  בעולם עברו לכך שהמערכות הדיגיטליות עושות את רוב העבודה

ג'רי זליגמן:  אם אתה עושה דוח הצהרתי והרשות באופן אוטומטי ריכזה את כל האינפורמציה מכל הגופים הרלוונטיים, היא יודעת להוציא את הדוח, היא יודעת את כל הדברים

ג'רי זליגמן:  יש לזה חשיבות במלחמה בהון שחור, שהוא בסביבות 30 מיליארד שקל

מיקי לוי: כמה?     

ג'רי זליגמן: 30 מיליארד שקל

מיקי לוי: הלוואי, אני קונה

ג'רי זליגמן: זה ההערכה הכי נמוכה שיש

מיקי לוי: תכפיל פי 3

מיקי לוי: 5

ג'רי זליגמן: יפה

ג'רי זליגמן:  זה נובע מהחלטות מדיניות

ג'רי זליגמן:  אתה רוצה לחוקק, תדע מה ההשפעה, תדע מה אנשים באמת מרוויחים, מה יש לאנשים

ג'רי זליגמן:  זה קובע כשמחלקים מענקים

ג'רי זליגמן:  בארצות האלה, האירופאיות, כשחילקו מענקים, ידעו בדיוק למי לחלק לפי צורך, ולא נתנו את אותו צ'ק לכל האוכלוסייה כי לא הייתה אינפורמציה כמו שקרה פה ובמקומות אחרים

ג'רי זליגמן:  לכן הדיווח ההצהרתי הוא משהו שידרוש שינוי במערכת הדיגיטלית של מערכת הכנסה

ג'רי זליגמן:  כרמל אולי תגיד שתי מילים על זה, ואחרי זה נדבר על הקושי הנוסף האחרון של רשות המיסים

מיקי לוי: אם מדבריי נשמע שאני מתנגד נחרצות – אני מתנגד במצב הקיים

מיקי לוי:  במצב הקיים מערכות מס הכנסה אינן מסוגלות לקלוט את זה

ג'רי זליגמן: אין ויכוח על זה

מיקי לוי: דבר שני, אתה מדינה צעירה

מיקי לוי:  יש בינינו 40%-30% שאין להם גישה עדיין למערכות האלה, ואתה הולך לסבך אותם

מיקי לוי:  במדינה כמו ארצות הברית, עם תרבות אחרת, זה נראה אחרת

מיקי לוי:  גם היום – אני לא רוצה להגיד כאן את האחוזים

מיקי לוי:  כל מי שמבין ויודע ומצוי באחוזים יודע כמה בודקים וכמה לא בודקים בכל המגזרים

מיקי לוי:  אני לא אתחיל לדבר סרה

מיקי לוי:  ולהוסיף את הנדבך הזה על רשות המיסים – חס וחלילה

ג'רי זליגמן: הנדבך הזה יוריד כמות אדירה של ביקורות שעושים, דבר אחד

ג'רי זליגמן:  דבר שני, בעולם המערבי רוב הביקורות כבר נעשות דיגיטליות כיוון שבבינה המלאכותית אתה יכול לקבוע איך לנתח את הדוחות במקום שפקיד ישב ויעבור דוח-דוח, כמו שקורה היום

מיקי לוי: אני מסכים

מיקי לוי:  אני מסכים

ג'רי זליגמן: וזה לא דורש מהנישום שום דבר, כי הנישום לא צריך את המערכת

ג'רי זליגמן:  הוא מקבל את הדוח בדואר - - -     

מיקי לוי: אבל אנחנו לא שם

מיקי לוי:  המערכות שלנו לא שם

ג'רי זליגמן: האירופאים עברו כולם לשם

ג'רי זליגמן:  אם עברו מדינות לא יותר מתקדמות מאתנו - - -     

מיקי לוי: אתה רוצה שאני אגיד לך שלפני עשר שנים לא היה - - -     

ג'רי זליגמן: אפשר, ואם לא יעשו את זה עכשיו, אנחנו נגיע לבורות יותר גדולים, הוויכוחים האלה יהיו פה

ג'רי זליגמן:  הרי בסופו של דבר, הסכום שלא החזירו לא השתנה מ-2011

ג'רי זליגמן:  עם כל הפעולות המבורכות והנהדרות של מס הכנסה, עדיין, תסתכלו במבקר המדינה, המספר לא יורד

ג'רי זליגמן:  זאת אומרת, אם הכול מוצלח ומתקדמים, היה אמור לרדת ב-60%, ב-70%

ג'רי זליגמן:  אותו מספר

ג'רי זליגמן:  השבעה מיליארד שקלים האלה מסתובבים כבר מ-2011, היום 2023

ג'רי זליגמן:  עברו 12 שנה

ג'רי זליגמן:  אם לא נעשה תיקון מערכתי, עוד פעם נעמוד בעוד עשר שנים ונגיד עכשיו זה לא שבעה מיליארד, זה עשרה מיליארד, ואנחנו תקועים כי המערכות מיושנות כי לא עשינו וכולי

ג'רי זליגמן:  צריך לדבר על המערכות

ג'רי זליגמן:  כרמל, בשתי דקות

כרמל גומא: אני רק אוסיף משהו על המערכות

כרמל גומא:  קודם כל, הן לא מותאמות למשתמשים, הן מותאמות לעובדי רשות המיסים, אבל אנשים רגילים מן היישוב לא מבינים את המונחים בכלל, לא מצליחים להסתדר איתם

כרמל גומא:  יוצא מצב שעסק בישראל משקיע 234 שעות בשנה בשביל לדווח לרשות המיסים, כשבעולם אנחנו מקום 31 מתוך 38 מדינות ב-OECD

כרמל גומא:  הבעיות האלה פוגעות גם ברשות המיסים עצמה, שאין לה את כל המידע

כרמל גומא:  רוב רשויות המס בעולם משתמשות במערכות מקוונות

כרמל גומא:  ה-OECD עשו מחקר, הם בדקו 58 מדינות, יצא ש-42 מתוכן עשו מיקור חוץ למערכות שלהם והן משתמשות בספקים חיצוניים

כרמל גומא:  רשות המיסים בארץ, יחד עם עוד 16 מדינות, נעזרות בשע"ם, זה הפיתוח הפנימי שלהם

כרמל גומא:  אי אפשר לצאת מזה

מיקי לוי: במקום לפרק את שע"ם, הוסיפו עוד 400 תקנים

מיקי לוי:  מה אני יכול לעשות?     

כרמל גומא: אני רק אומרת שאם אנחנו רוצים להשתוות לעולם – אנחנו גם ככה בפער מאחורי כולם – אנחנו צריכים להתקדם, אנחנו אומת הייטק, אנחנו יכולים

מיקי לוי: אחר כך תבואו אליי, אני אגיד לכם בארבע עיניים, לא לפרוטוקול

ג'רי זליגמן: אנחנו יודעים את התשובה

ג'רי זליגמן:  הדבר האחרון, במסגרת הפרויקט פנינו ל-15 מומחי מס בישראל – נציבי מס לשעבר, Tax Directors בחברות הגדולות

ג'רי זליגמן:  הם כולם אמרו אותו דבר, וזה מופיע גם באתר שלנו

ג'רי זליגמן:  הם אמרו: הדי-אן-איי של מס הכנסה הוא די-אן-איי מאוד קשה, הוא חשדני, מול החברות הרב לאומיות

ג'רי זליגמן:  אני ייצגתי גם את החברות הישראליות הרב לאומיות וגם את הרב לאומיות שבאות לארץ והופכות את ישראל ללא תחרותית

ג'רי זליגמן:  אין פה דרך לנהל דיון שהוא לא חשדני וכולי

ג'רי זליגמן:  הם הביאו דוגמאות – חברות כמו אמדוקס, טבע ואחרות – על ההתנהלות למול הרשויות בחו"ל, הם אומרים שזה עולם אחר לגמרי, גם מבחינת לוחות זמנים, מבחינת זה שאתה נותן אינפורמציה, מקבלים את זה, אתה לא נתפס מראש כמי שמנסה לרמות או משהו כזה

ג'רי זליגמן:  הדי-אן-איי הזה של מס הכנסה הוא בעייתי, אם הם לא ישנו אותו ויהפכו את האזרחים לכאלה שאפשר להאמין להם עד שזה לא אחרת, זה נהיה קשה מאוד

ג'רי זליגמן:      כמו שאמרתי, גם החקיקה – אחת ההמלצות שלנו היא שהחקיקה לא אמורה להיות במס הכנסה

ג'רי זליגמן:  זו אנומליה מטורפת שהגובה הוא גם המחוקק

ג'רי זליגמן:  זה בערך כמו שפקח החנייה יחליט איפה הוא צובע כחול לבן ואדום לבן

ג'רי זליגמן:  אין את זה בשום מדינה בעולם

ג'רי זליגמן:  זה קרה כי באוצר זה נחלש, זה עבר למס הכנסה, אז הם קובעים גם את הכללים ואחרי זה גם צריכים ליישם אותם

ג'רי זליגמן:  זה יוצר חיכוך עצום בין החברות, זה גורם לישראל להיות לא תחרותית, והחברות הרב לאומיות מדברות על זה

ג'רי זליגמן:  הסיבה שהן מחזיקות פה רק מרכזי פיתוח ורק דברים כאלה, הם לא רוצים להיכנס לישראל בצורה מלאה, היא שזה מפריעה להם

ג'רי זליגמן:  אנחנו פוגעים פה בכלכלת ישראל בצורה דרמטית

ג'רי זליגמן:  לכן גם בזה מס הכנסה יצטרך לעשות שינוי מחשבתי, איך הופכים את זה – אמנת שירות או משהו אחר, אבל צריכים להבין, הגופים האלה התרגלו - - -     

מיקי לוי: אמנת שירות זה בשוליים, אתה מדבר על מהפך רציני

מיקי לוי:  בכל מה שאמרת אני תומך – צריך לעשות שינוי תרבות

מיקי לוי:  כשהייתי שם, אמרתי תפסיקו, לא כל אזרחי מדינת ישראל גנבים – הנה, אני אומר את המילה הכי קשה

מיקי לוי:  תתקדמו הלאה, תגיעו להסדרים, הרבה יותר קל מאשר ללכת למשפט שאורך שמונה-עשר שנים, ואז הוא מוריד מסך, פושט רגל, פותח שלוש חברות נוספות, ולכו תחפשו את הרוח

ג'רי זליגמן: יש היום 34 מיליארד שקלים תלויים באוויר בתביעות של מס הכנסה

חנן פורת: בהליכים משפטיים

ג'רי זליגמן: בהליכים משפטיים, 34 מיליארד שקל

ג'רי זליגמן:  זה סכום שביחס לתל"ג, אין מקום בעולם שיש לו כזה סכום גבוה

מיקי לוי: לפחות שכשהייתי שם אמרתי לא מעניינים אותי משפטים, אני רוצה הסדרים

מיקי לוי:  הוא חייב שמונה מיליון? תגמרו איתו על שישה מיליון או על חמישה מיליון, שלום על ישראל, כסף בכיס, כי בעוד עשר שנים לא יהיה גם חצי מיליון

ג'רי זליגמן: אני יכול להגיד לך שהחברות הרב לאומיות מתלוננות, למשל במחירי ההעברה, בניגוד למה שמקובל בכל העולם, מס הכנסה נותן להם סכומים שהם יותר גבוהים מבכל מקום אחר, מתוך ידיעה שיש קו עדין שבו הם יגידו עדיף לי כבר לשלם אקסטרה ולא ללכת למשפטים

ג'רי זליגמן:  אבל זה יוצר מרירות גדולה מאוד בחברות הרב לאומיות, שהסטנדרטים הם לא הסטנדרטים המקובלים

ג'רי זליגמן:  למס הכנסה אין בעיה – ואני אומר לך מהניסיון האישי שלי – על אותה נקודה לטעון פעם אחת שזה דיבידנד, כי הם יכולים לנכות במקור, כי זה בין חברות ישראליות לזרות, ופעם שנייה שזה רווח הון כי זה בתוך חברות ישראליות, וזה יכול להיות פטור

ג'רי זליגמן:  על אותו מקרה בדיוק הם ייתנו לך שתי תשובות סותרות אחת את השנייה בלי למצמץ

ג'רי זליגמן:  הדבר הזה הוא בעייתי, אמון של אזרחים הוא א'-ב' בגביית מס בסופו של דבר

ג'רי זליגמן:  הוא בא ביחד עם שירות ועם דברים אחרים, אבל כשהאזרח מרגיש שמישהו נגדו, הוא הופך לאנטי, כנ"ל החברות הרב לאומיות

מיקי לוי: בסדר, לא הכול כמו שאתה אומר

מיקי לוי:  אנחנו גם מכירים תרגילים של תאגידים שמנסים להלביש הפסדים של חברה א' על חברה ב' כי הם באותו תאגיד

מיקי לוי:  לא כל מה שאתה אומר הוא המכלול

מיקי לוי:  אני מסכים שצריך לעשות שינוי תרבותי

מיקי לוי:  אני מסכים מאוד שצריך לעשות שינוי במערכות המידע

מיקי לוי:  אני מסכים מאוד מאוד שצריך להכניס את הבינה המלאכותית, ואז לא נצטרך רואי חשבון, עורכי דין, כמעט

מיקי לוי:  כמעט

מיקי לוי:  נצטרך רק את העין הבוחנת כי הבינה המלאכותית תעשה הכול

מיקי לוי:  זה יקרה, השאלה מתי

מיקי לוי:  אין לי תשובה

מיקי לוי:  אין לי תשובה

מיקי לוי:  כנראה שאני לא אהיה פה כדי לוודא את זה

מיקי לוי:  השינוי התרבותי הוא תהליך, אני לא יודע איך לעשות את זה

מיקי לוי:  אני אומר לך את זה

מיקי לוי:  אני אגיד משהו שאולי ברשות המיסים לא יאהבו, אולי צריך לבוא מישהו מבחוץ ולהביא תרבות אחרת, אני לא יודע להגיד

מיקי לוי:  כי מי שגדל במערכת, הוא עם אותו די-אן-איי, לא יעזור כלום, אותו די-אן-איי

רוני סרי לוי: אני חושב שהתרבות היא לא כפי שמציגים אותה פה

רוני סרי לוי:  אני חושב שהתרבות היא מאוד שירותית

מיקי לוי: אתם עושים מאמצים, אין טענות

רוני סרי לוי: המדיניות של ההנהלה כלפי מטה היא שהלקוח הוא במרכז

רוני סרי לוי:  אני חושב שרשות המיסים היא המשרד הממשלתי הראשון שהקים חטיבת שירות לקוחות, היא הוקמה בשנת 2004

מיקי לוי: הוא הלך על המקרו, אתה מדבר על המיקרו

רוני סרי לוי: לא, אני מדבר על מקרו במובן הזה שהקמת חטיבת שירות לקוחות בשנת 2014, ותבדקו אותי – בין משרדי הממשלה הראשונים שהקימו חטיבה שכזאת, מתוך ראייה שהלקוח הוא במרכז, ולשם אנחנו מכוונים, ולשם כל הפעילות שלנו - - -     

מיקי לוי: אין לנו טענות למה שקיים, למה שאתם עושים היום

מיקי לוי:  אתם אנשים טובים, אתם עושים מאמצים

מיקי לוי:  אנחנו מסתכלים עשרה צעדים קדימה

מיקי לוי:  אנחנו כבר בפיגור

מיקי לוי:  מה יקרה בעוד כמה שנים? נהיה בסופר פיגור, ועל זה צריך לחשוב

מיקי לוי:  אם אני הייתי מנהל רשות המיסים, הייתי מקים מחר בבוקר צוות מיוחד שבוחן פני הרשות לאן, עם מהנדסים, עם רואי חשבון, עם אנשי IT, עם כל המערך הזה, עם השוואה

מיקי לוי:  אין בכוחי לעשות את זה מהוועדה הזאת, אלא אם כן אני אהיה מנהל רשות המיסים, ואין לי כוונה, למרות שאני אוהב אתכם ומגן עליכם ומחבב אתכם

ג'רי זליגמן: מה שכבודו אומר זה בדיוק מה שצריך לקרות

ג'רי זליגמן:  אם לא תהיה ועדה אחת שעוסקת בתיקון - - -     

מיקי לוי: זה מה שאמרתי

מיקי לוי:  אם אני מנהל רשות המיסים, אם אני שר האוצר, מחר אני מקים ועדה שתשב על המדוכה בין חצי שנה לשנה, תבחן את הכול, תביא המלצות לביצוע בתוך שלוש שנים, אחרת נהיה בפיגור עצום-עצום-עצום-עצום

מיקי לוי:  אתם רוצים פיגור שהיה? עד לפני עשר שנים לא היה לכם גיבוי, אתם יודעים את זה, עד שלא דפקתי על השולחן

מיקי לוי:  נפלט לי, אני מתנצל

מיכאל רצון: אני רוצה לומר עוד משהו קטן, בהשבת המענקים, שזה מדד, אנחנו נתנו אמון בציבור, במענקים הסוציאליים

מיכאל רצון:  אמון מטורף בציבור

מיכאל רצון:  כמו שאמרה הגברת מלה"ב - - -     

מיקי לוי: עכשיו חלק מהטענות הן למה צריך להחזיר? אבל מי שלא מגיע לו צריך להחזיר

מיכאל רצון: בדיוק

מיכאל רצון:  בדיוק

רחל אקוקה: אנשים שלא היו זכאים

מיקי לוי: אני לא התרגשתי ממה שהיא אמרה

מיכאל רצון: זה גם לא מגיע אליי כי זה הרבה יותר גבוה, אבל צריך לחשוב על התרבות הכללית במדינת ישראל, אם במדינה אחרת אנשים היו תובעים את המענקים שבסוף לא הגיעו להם

מיכאל רצון:  אנשים לחצו על הכפתור

כרמל גומא: השאלה היא איפה הביצה ואיפה התרנגולת – אם חוסר אמון שלכם מוביל בסופו של דבר - - -     

מיקי לוי: חברים, אני רוצה וצריך לסיים

מיקי לוי:  אני יכול להשאיר את זה כך, וזה נחמד, נכנס לפרוטוקול ונגמר

מיקי לוי:  כל אחד ילך לדרכו, וזה נגמר

מיקי לוי:  וזהו

מיקי לוי:  אבל גם אנשי מבקר המדינה, אני לא רוצה שהדוחות יישארו על המדף – זה נחמד, יעלו אבק, הכול

מיקי לוי:  אם אפשר לקבל מסמך שמגדיר פני מדינת ישראל לאן בנושא המיסים, בנושא הגבייה, בנושא השירות, בנושא ה-IT, בכל הנושאים האלה, מסמך רציני, אני אתן אותו לשר האוצר ביד או למנכ"ל משרד האוצר ביד, או אנסה לחבר אתכם

מיקי לוי:  התחלפו שם אנשים אז אני לא מכיר, לכן אני מבקש

מיקי לוי:  נשמח לנסות ולעשות משהו

מיקי לוי:  אין לי פתרון בכובע כרגע

מיקי לוי:  אני אשמח שתיתנו לי אותו, אני אקח אותו, אתן אותו, גם עותק למנהל רשות המיסים, הוא לעוד חמישה חודשים, לא?     

רוני סרי לוי: מאריכים לו

מיקי לוי: מאריכים לו, באמת? נאחל לו בהצלחה

מיקי לוי:  אישית, אני אוהב אותו

מיקי לוי:  ננסה לעשות משהו, כי כולנו שנים מדברים ולא עושים

מיקי לוי:  ננסה לעשות משהו

מיקי לוי:  אם תעשו לי את זה, אני אודה לכם

מיקי לוי:  אגב, זה לא בדיוק היה הנושא הזה, אבל הכנסתם

ג'רי זליגמן: הסיבה שבאנו לפה, מכיוון שמדברים על שירותיות, הנקודה הכי חשובה שרצינו להעלות בהקשר הזה, שאפשר לדבר על מה שהם עושים, הם עושים עבודת קודש ומתקדמים והכול יפה; אבל אם לא יפתרו את הבעיות המבניות יותר, אנחנו נהיה באותו מקום

ג'רי זליגמן:  זאת אומרת, כמה שהם לא יעשו ויעשו טוב, אם הפקודה בעייתית, אם החיכוכים בעייתיים, אם הדיגיטציה לא קיימת, כל הדברים האלה, העסק הזה יתרומם, ייסגר ב-10%, אבל מדינת ישראל גדלה ב-2

ג'רי זליגמן: 5% בשנה

ג'רי זליגמן:  זה לא ייפתר בקצב של הפעולות האלה

מיקי לוי: אני רוצה להגיד לך משהו

מיקי לוי:  דווקא עם שר האוצר הזה, שפוליטית אנחנו מזרח ומערב, עם ההשקעה שלו, והרצון שלו והיכולות שלו, זה יכול לקרום עור וגידים

מיקי לוי:  יש למישהו משהו חשוב להגיד? אנשי מבקר המדינה, נתתי גם לכם עבודה – מעקב, ביקרות, מכתבים

מיקי לוי:  הכול נרשם בפרוטוקול, ולי יש ת"ת, ככה אני עובד מהצבא, אין לי ברירה

מיקי לוי:  אני רוצה להודות לכולם

מיקי לוי:  תודה רבה שבאתם, ובהצלחה לכולנו, יש הרבה עבודה

מיקי לוי:  הישיבה נעולה